qundao/data-zh-poetry huggingface dataset:
临川投赠 其四 莫寿朋
作者：黄彦平
朝代：宋

发策魁丹陛，摛文重禁林。麒麟鞭缕玉，菡萏烛摇金。事与京尘改，愁将瘴发侵。东还应晚合，未用叹升沉。
临川投赠·其一
作者：黄彦平
朝代：宋
体裁：五言律诗

主计怀萧相，临民起次公。履声元自识，环赐固宜蒙。便觉长安近，宁论茂苑雄。别诗无好语，虚忝荐贤中。
临川投赠·其三
作者：黄彦平
朝代：宋

今代昌黎伯，琳宫尚陆沉。
极知延阁峻，仍记掖垣深。
简古元和様，精微正始音。
居然合廊庙，过听着山林。
临川投赠·其二
作者：黄彦平
朝代：宋
体裁：五言律诗

翰林逼华盖，天策视瀛州。哀痛扶兴运，从容赞庙谋。终篇常称惬，两郡却淹留。更试平原尔，方看相且侯。
临川投赠·其四
作者：黄彦平
朝代：宋

发策魁丹陛，摛文重禁林。
麒麟鞭缕玉，菡萏烛摇金。
事与京尘改，愁将瘴髪侵。
东还应晚合，未用叹升沉。
临川投赠·黄嗣深
作者：黄彦平
朝代：宋

主计怀萧相，临民起次公。履声元自识，环赐固宜蒙。便觉长安近，宁论茂苑雄。别诗无好语，虚忝荐贤中。翰林逼华盖，天策视瀛州。哀痛扶兴运，从容赞庙谋。终篇常称惬，两郡却淹留。更试平原尔，方看相且侯。今代昌黎伯，琳宫尚陆沉。极知延阁峻，仍记掖垣深。简古元和样，精微正始音。居然合廊庙，过听著山林。发策魁丹陛，摛文重禁林。麒麟鞭缕玉，菡萏烛摇金。事与京尘改，愁将瘴发侵。东还应晚合，未用叹升沉。
乐府杂拟
作者：黄彦平
朝代：宋

惊风吹鸿鹄，一举仪天衢。劲翮自肃肃，弱羽犹区区。时于蒿艾间，得粒鸣相呼。永愧燕雀情，我岂不足欤。鹏运与鸥没，远近各有图。方当绝四海，安敢怀此都。用意崎岖外，人贵真相知。张耳望陈馀，汲黯是魏其。所谓刎颈交，首身果不随。太行摧车险，蜀道登天危。坐席有畏涂，方笑剑头炊。老翁牙齿脱，年少莫相疑。古来达士志，爱日怀兢慎。皇皇百年心，穆穆三才顺。后生不作意，易名才慕蔺。感慨能几何，繁华终共尽。不须吟梁父，亦勿歌虞殡。当从箪瓢人，勇退以为进。往者东门瓜，近接咸阳道。炎风沉玉甃，宿露薅瑶草。召平磊落人，此亦有何好。常时玩钩带，不复叹枯槁。武陵桃易华，角里芝难老。战争兹云始，贱贫傥长保。青青佳蔬色，春事幽人家。为政一畦足，葱韭纷菁华。贫士食有经，愿欲不得奢。鲑种二十七，笾豆无添加。寒翠濯露雨，甘芳供齿牙。菜花亦不恶，何独爱桃花。忘机对芳草，一目青浮浮。荣枯四时行，寂寞万事休。树谖见国风，采菊闻灵修。空残飞蓬首，讵返王孙游。韩子木强人，臭味谁敢投。暮年还小黠，不肯辨薰莸。脩竹不受暑，飘然无定著。炯炯月明枝，萧萧风陨箨。佳人洞天晓，羞多頩怒薄。玉雪生林际，绀袖花零落。尘埃褦襶子，执热何由濯。亦复起遐瞻，层冰架松壑。石戴古车辙，人生来往勤。双轮不生角，越绝会通秦。坐令丘壑姿，化作京洛尘。君看钓鱼矶，鼻口罗江津。浮走例有役，俛仰俱已陈。吾亦永愧尔，东西南北人。神物有显晦，飞潜不同群。为梭蓄雷电，为剑动祥氛。鱼服与蛇行，委蛇隐其文。嗜欲未可求，物象畴能分。一朝逝不留，万里垂天云。回首视山泽，凡鳞故纷纷。遗堞感至今，平生行乐处。英雄除霸王，俯仰成今古。昔日城中居，此日城边墓。鱼龙与爵马，共尽谁能数。悲风天末起，陌上行人去。凄凉王仲宣，独咏登楼赋。
乐府杂拟·其一
作者：黄彦平
朝代：宋
体裁：乐府曲辞

惊风吹鸿鹄，一举仪天衢。劲翮自肃肃，弱羽犹区区。时于蒿艾间，得粒鸣相呼。永愧燕雀情，我岂不足欤。鹏运与鸥没，远近各有图。方当绝四海，安敢怀此都。
乐府杂拟·其七
作者：黄彦平
朝代：宋

修竹不受暑，飘然无定着。
炯炯月明枝，萧萧风陨箨。
佳人洞天晓，羞多頩怒薄。
玉雪生林际，绀袖花零落。
尘埃褦襶子，执热何由濯。
亦復起遐瞻，层冰架松壑。
乐府杂拟·其七
作者：黄彦平
朝代：宋

脩竹不受暑，飘然无定著。炯炯月明枝，萧萧风陨箨。佳人洞天晓，羞多頩怒薄。玉雪生林际，绀袖花零落。尘埃褦襶子，执热何由濯。亦复起遐瞻，层冰架松壑。
乐府杂拟·其三
作者：黄彦平
朝代：宋
体裁：乐府曲辞

古来达士志，爱日怀兢慎。皇皇百年心，穆穆三才顺。后生不作意，易名才慕蔺。感慨能几何，繁华终共尽。不须吟梁父，亦勿歌虞殡。当从箪瓢人，勇退以为进。
乐府杂拟·其九
作者：黄彦平
朝代：宋

神物有显晦，飞潜不同群。
为梭蓄雷电，为剑动祥氛。
鱼服与蛇行，委蛇隐其文。
嗜慾未可求，物象畴能分。
一朝逝不留，万里垂天云。
回首视山泽，凡鳞故纷纷。
乐府杂拟·其九
作者：黄彦平
朝代：宋

神物有显晦，飞潜不同群。为梭蓄雷电，为剑动祥氛。鱼服与蛇行，委蛇隐其文。嗜欲未可求，物象畴能分。一朝逝不留，万里垂天云。回首视山泽，凡鳞故纷纷。
乐府杂拟·其二
作者：黄彦平
朝代：宋

用意崎岖外，人贵真相知。
张耳望陈余，汲黯是魏其。
所谓刎颈交，首身果不随。
太行摧车险，蜀道登天危。
坐席有畏涂，方笑剑头炊。
老翁牙齿脱，年少莫相疑。
乐府杂拟·其二
作者：黄彦平
朝代：宋

用意崎岖外，人贵真相知。张耳望陈馀，汲黯是魏其。所谓刎颈交，首身果不随。太行摧车险，蜀道登天危。坐席有畏涂，方笑剑头炊。老翁牙齿脱，年少莫相疑。
乐府杂拟·其五
作者：黄彦平
朝代：宋
体裁：乐府曲辞

青青佳蔬色，春事幽人家。为政一畦足，葱韭纷菁华。贫士食有经，愿欲不得奢。鲑种二十七，笾豆无添加。寒翠濯露雨，甘芳供齿牙。菜花亦不恶，何独爱桃花。
乐府杂拟·其八
作者：黄彦平
朝代：宋
体裁：乐府曲辞

石戴古车辙，人生来往勤。双轮不生角，越绝会通秦。坐令丘壑姿，化作京洛尘。君看钓鱼矶，鼻口罗江津。浮走例有役，俛仰俱已陈。吾亦永愧尔，东西南北人。
乐府杂拟·其六
作者：黄彦平
朝代：宋

忘机对芳草，一目青浮浮。
荣枯四时行，寂寞万事休。
树谖见国风，采菊闻灵修。
空残飞蓬首，讵返王孙游。
韩子木强人，臭味谁敢投。
暮年还小黠，不肯辨熏莸。
乐府杂拟·其六
作者：黄彦平
朝代：宋

忘机对芳草，一目青浮浮。荣枯四时行，寂寞万事休。树谖见国风，采菊闻灵修。空残飞蓬首，讵返王孙游。韩子木强人，臭味谁敢投。暮年还小黠，不肯辨薰莸。
乐府杂拟·其十
作者：黄彦平
朝代：宋
体裁：乐府曲辞

遗堞感至今，平生行乐处。英雄除霸王，俯仰成今古。昔日城中居，此日城边墓。鱼龙与爵马，共尽谁能数。悲风天末起，陌上行人去。凄凉王仲宣，独咏登楼赋。
乐府杂拟·其四
作者：黄彦平
朝代：宋

往者东门瓜，近接咸阳道。
炎风沉玉甃，宿露薅瑶草。
召平磊落人，此亦有何好。
常时玩鈎带，不復嘆枯槁。
武陵桃易华，甪里芝难老。
战争兹云始，贱贫傥长保。
乐府杂拟·其四
作者：黄彦平
朝代：宋
体裁：乐府曲辞

往者东门瓜，近接咸阳道。炎风沉玉甃，宿露薅瑶草。召平磊落人，此亦有何好。常时玩钩带，不复叹枯槁。武陵桃易华，甪里芝难老。战争兹云始，贱贫傥长保。
乐府杂拟·其四
作者：黄彦平
朝代：宋

往者东门瓜，近接咸阳道。炎风沉玉甃，宿露薅瑶草。召平磊落人，此亦有何好。常时玩钩带，不复叹枯槁。武陵桃易华，角里芝难老。战争兹云始，贱贫傥长保。
二妃庙
作者：黄彦平
朝代：宋
体裁：古风

舜生诸冯没负夏，南游晚葬苍梧野。九峰中隐土一坏，草树苍茫谁辨者。皇英不祔只孤坟，妃祠别占清湘原。略无石马充故物，但有丛筠志泪痕。山川相远终相望，衣冠来游环佩响。风急真成鹤羽飞，波寒不隔龙工往。鲛室何人相与居，月明警跸万灵趋。未论甄后拾翠羽，定见李白骑鲸鱼。
五峰竹
作者：黄彦平
朝代：宋
体裁：古风

此君抱节怀霜露，裁以广寒修月斧。区区拔颖陋管城，落落中绳宜册府。潜心几绝西门佩，隶古亲传伏生语。后来颉颃追时好，客卿子墨先生楮。慈恩柿叶剡溪藤，俗嗜纷纷那足数。何人喜事翻新制，林下风流微近古。宣心写面却缄囊，百草千葩增媚妩。青奴小忍供笔砚，晴窗示尔梅花赋。
元符已卯冬至先君罢兴国令宿皇恐滩有诗云倦客逢长至扁舟泊远滩居常谙寂寞童稚笑相欢后十七年自成均谒告还乡是夕沿斡宿新淦寺有感赋此
作者：黄彦平
朝代：宋
体裁：古风

去年度长淮，霜月照孤驿。今年适异县，香雾依禅寂。人生几冬至，南北均行役。风枝无停号，遗句诵悽恻。生男当门户，堕地要膂力。抚我谓我臧，诲我以文术。宁知事大谬，木拱玄尚白。百巧换千穷，只有不如昔。晓灯离室暗，又踏它山碧。行行重行行，风尘儿亦得。
冬至节假赋愁阴喜霁
作者：黄彦平
朝代：宋

爱日明朝至，寒云此夕同。预知鸦啄雪，先验鸟呼风。乡国追随外，年华感叹中。清愁将浊酒，斟酌并成空。日出湖山丽，寒销草树芳。裙腰先蕙碧，妆额次梅黄。目极绵绵道，心清细细香。南枝春不浅，东阁兴难忘。
冬至节假赋愁阴喜霁·其一
作者：黄彦平
朝代：宋

爱日明朝至，寒云此夕同。预知鸦啄雪，先验鸟呼风。乡国追随外，年华感叹中。清愁将浊酒，斟酌并成空。
冬至节假赋愁阴喜霁·其一
作者：黄彦平
朝代：宋

爱日明朝至，寒云此夕同。
预知鸦啄雪，先验鸟呼风。
乡国追随外，年华感嘆中。
清愁将浊酒，斟酌併成空。
冬至节假赋愁阴喜霁·其二
作者：黄彦平
朝代：宋

日出湖山丽，寒销草树芳。裙腰先蕙碧，妆额次梅黄。目极绵绵道，心清细细香。南枝春不浅，东阁兴难忘。
冬至节假赋愁阴喜霁·其二
作者：黄彦平
朝代：宋

日出湖山丽，寒销草树芳。
裙腰先蕙碧，粧额次梅黄。
目极绵绵道，心清细细香。
南枝春不浅，东阁兴难忘。
初到池州沿檄阻风麻步
作者：黄彦平
朝代：宋

悲风林际万牛斗，惊浪江间百马奔。舟归指点淮南岸，桅折船漂何处村。贵池鱼味不复美，秋浦猿声自昔哀。南人官此欲归去，为问北人来不来。
初到池州沿檄阻风麻步·其一
作者：黄彦平
朝代：宋

悲风林际万牛斗，惊浪江间百马奔。舟归指点淮南岸，桅折船漂何处村。
初到池州沿檄阻风麻步·其一
作者：黄彦平
朝代：宋

悲风林际万牛鬬，惊浪江间百马奔。
舟归指点淮南岸，桅折船漂何处村。
初到池州沿檄阻风麻步·其二
作者：黄彦平
朝代：宋

贵池鱼味不复美，秋浦猿声自昔哀。南人官此欲归去，为问北人来不来。
初到池州沿檄阻风麻步·其二
作者：黄彦平
朝代：宋

贵池鱼味不復美，秋浦猿声自昔哀。
南人官此欲归去，为问北人来不来。
华严院
作者：黄彦平
朝代：宋

懒病寻幽意已忘，兹辰得与步同冈。一声啼鸟唤愁醒，百尺游丝惹恨长。沙际旇供随意绿，雪馀何物返魂香。江南春色凡如此，谁作新诗为发扬。
华严院
作者：黄彦平
朝代：宋

懒病寻幽意已忘，兹辰得与步同冈。
一声啼鸟愁醒，百尺游丝惹恨长。
沙际旇供随意绿，雪余何物返魂香。
江南春色凡如此，谁作新诗为发扬。
南归宿西禅寺
作者：黄彦平
朝代：宋

灵辄三年宦，何蕃间岁归。风尘为吏苦，天地禀生微。廪粟难糊口，园蔬亦乐饥。谁令浪奔走，南北敝征衣。
南归宿西禅寺
作者：黄彦平
朝代：宋

灵辄三年宦，何蕃间岁归。
风尘为吏苦，天地禀生微。
廪粟难餬口，园蔬亦乐饥。
谁令浪奔走，南北敝征衣。
南部
作者：黄彦平
朝代：宋

南部风流志，东山窈窕容。诗笺元襞彩，史笔近书彤。花月妖时见，闺房美间钟。梦兰宵有證，吞蕊露添浓。稍讶钗分髻，还怜镜隐胸。吹箫仪彩凤，遗策驻游龙。会是云间堕，真成月下逢。光风开豆蔻，钿履上芙蓉。湘岸传虚瑟，昆廷学晚钟。瑰姿随月满，绮思殢春慵。乱絮飞何远，繁花影自重。红裳明洛浦，白雨湿巫峰。织女期清汉，宜男结绿茸。丹书多避忌，银叶竟怔忪。每遂西瑶宴，长防北斗舂。屏深金屈戌，佩响玉玲珑。阅古柔情极，紬书逸兴浓。烛还通德侍，研有雪儿供。
南部
作者：黄彦平
朝代：宋

南部风流志，东山窈窕容。
诗笺元襞彩，史笔近书彤。
花月妖时见，闺房美间钟。
梦兰宵有证，吞蘂露添浓。
稍讶钗分髻，还怜镜隐胸。
吹箫仪彩鳯，遗策驻游龙。
会是云间堕，真成月下逢。
光风开荳蔻，钿履上芙蓉。
湘岸传虚瑟，昆廷学晚钟。
瓌姿随月满，绮思殢春慵。
乱絮飞何远，繁花影自重。
红裳明洛浦，白雨湿巫峰。
织女期清汉，宜男结绿茸。
丹书多避忌，银叶竟怔忪。
每遂西瑶宴，长防北斗舂。
屏深金屈戌，佩响玉玲珑。
阅古柔情极，紬书逸兴浓。
烛还通德侍，研有雪儿供。
句
作者：黄彦平
朝代：宋

湘江东西中浯溪，云埋雨洗三吾碑。
吴虎臣献书行阙
作者：黄彦平
朝代：宋
体裁：七言律诗

山北山南烟霭横，破烟啼鸟已催耕。能来夜雨连床语，大似春风不世情。琳馆陆沉吾已老，金门宠辱子方惊。集贤学士应相谓，诗客形容太瘦生。
圣节有感
作者：黄彦平
朝代：宋

漫说南风入舜弦，伤时抚事益悽然。愔愔新绿愁鸲鹆，悄悄残红拜杜鹃。心折更闻胡部曲，眼明那复御炉烟。蒜山瓜步江南北，宝鉴经囊若个边。
圣节有感
作者：黄彦平
朝代：宋

漫说南风入舜弦，伤时抚事益悽然。
愔愔新绿愁鸲鹆，悄悄残红拜杜鹃。
心折更闻胡部曲，眼明那復御炉烟。
蒜山瓜步江南北，宝鑑经囊若箇边。
大通铺
作者：黄彦平
朝代：宋

寒食祇数日，春光犹一分。风烟明杲杲，莺蝶闹纷纷。馆地红铺绣，汀洲绿妒裙。芳馨有谁遗，吾欲降东君。
大通铺
作者：黄彦平
朝代：宋

寒食祇数日，春光犹一分。
风烟明杲杲，莺蝶闹纷纷。
馆地红铺绣，汀洲绿妬裙。
芳馨有谁遗，吾欲降东君。
妙音方丈
作者：黄彦平
朝代：宋

弥勒同龛夕，维摩示病情。炉残文武火，灯暗短长檠。耿介游良苦，温柔梦不成。颦眉挑锦字，相忆恨高城。
妙音方丈
作者：黄彦平
朝代：宋

弥勒同龛夕，维摩示病情。
炉残文武火，灯暗短长檠。
耿介游良苦，温柔梦不成。
颦睂挑锦字，相忆恨髙城。
宿东流县威神寺
作者：黄彦平
朝代：宋

雪梅风柳破韶光，又扑征尘宿净坊。坏壁老师真数面，隔年题字故斜行。王春三月向人好，禅诵六时销日长。来往区区秪如此，桃花应亦笑刘郎。
宿东流县威神寺
作者：黄彦平
朝代：宋

雪梅风柳破韶光，又扑征尘宿凈坊。
坏壁老师真数面，隔年题字故斜行。
王春三月向人好，禅诵六时销日长。
来往区区秪如此，桃花应亦笑刘郎。
宿坡书事
作者：黄彦平
朝代：宋

决决沙泉取次流，小堤闲贮一奁秋。莫将霞鹜飞飞影，认作兰成万斛愁。拟栽垂柳待栖乌，招买风光计已疏。只有碧芦驯白鸟，系愁萦恨不关渠。
宿坡书事·其一
作者：黄彦平
朝代：宋
体裁：七言绝句

决决沙泉取次流，小堤闲贮一奁秋。莫将霞鹜飞飞影，认作兰成万斛愁。
宿坡书事·其二
作者：黄彦平
朝代：宋

拟栽垂柳待栖乌，招买风光计已疏。只有碧芦驯白鸟，系愁萦恨不关渠。
宿坡书事·其二
作者：黄彦平
朝代：宋

拟栽垂柳待栖乌，招买风光计已疏。
只有碧芦驯白鸟，繫愁萦恨不关渠。
宿新喻县戏为俳体
作者：黄彦平
朝代：宋

短短长长柳，疏疏密密杉。
秧深先熟稻，叶贵再眠蚕。
御暑乌油伞，伤春白纻衫。
乡风尽江右，魂梦莫湘南。
宿新喻县戏为俳体
作者：黄彦平
朝代：宋

短短长长柳，疏疏密密杉。秧深先熟稻，叶贵再眠蚕。禦暑乌油伞，伤春白纻衫。乡风尽江右，魂梦莫湘南。
宿香严寺
作者：黄彦平
朝代：宋

章原暝边龙会宿，塔岭尖处胡孙愁。且并山腰攲侧过，莫从高顶望神州。天生忠孝程伯禹，国有老成黄嗣深。山北山南时一过，闲云野鹤故人心。
宿香严寺·其一
作者：黄彦平
朝代：宋

章原暝边龙会宿，塔岭尖处胡孙愁。且并山腰攲侧过，莫从高顶望神州。
宿香严寺·其一
作者：黄彦平
朝代：宋

章原暝边龙会宿，塔岭尖处胡孙愁。
且并山腰欹侧过，莫从髙顶望神州。
宿香严寺·其二
作者：黄彦平
朝代：宋
体裁：七言绝句

天生忠孝程伯禹，国有老成黄嗣深。山北山南时一过，闲云野鹤故人心。
岁晚楚亭集唐句
作者：黄彦平
朝代：宋

百丈牵江色，连樯并米船。樵苏喧晚渡，鸥鹭浴晴天。问舍惭元德，登楼忆仲宣。司存兼吏隐，别有一山川。辇路生春草，云安有杜鹃。羁栖投老日，邂逅中兴年。纪凤初年逼，迁莺霁景鲜。愁宽卑湿地，欣对艳阳天。
岁晚楚亭集唐句·其一
作者：黄彦平
朝代：宋
体裁：五言律诗

百丈牵江色，连樯并米船。樵苏喧晚渡，鸥鹭浴晴天。问舍惭元德，登楼忆仲宣。司存兼吏隐，别有一山川。
岁晚楚亭集唐句·其二
作者：黄彦平
朝代：宋

辇路生春草，云安有杜鹃。羁栖投老日，邂逅中兴年。纪凤初年逼，迁莺霁景鲜。愁宽卑湿地，欣对艳阳天。
岁晚楚亭集唐句·其二
作者：黄彦平
朝代：宋

辇路生春草，云安有杜鹃。
覊栖投老日，邂逅中兴年。
纪鳯初年逼，迁莺霁景鲜。
愁宽卑湿地，欣对艳阳天。
己酉人日
作者：黄彦平
朝代：宋
体裁：七言律诗

寒梢发颖斗临寅，玉烛初调七日春。稍稍江云欲回雁，醺醺花气已撩人。胡来莫道长安近，老去空惊甲子频。南渡诸君且书剑，北宸双阙正风尘。
弱水
作者：黄彦平
朝代：宋
体裁：五言律诗

弱水三千里，仇池十九泉。颇疑仙境界，不隔世山川。海阔虽无地，壶深别有天。何因霜雪后，一壑独苍然。
归途次韵
作者：黄彦平
朝代：宋

霏红点点胭脂雨，唾碧溅溅罨画溪。送客归来问山馆，一声啼鸟日平西。村落人家柳过墙，舞腰曾共小姑长。点妆拂黛留相学，卷叶吹芦莫漫狂。寒食犹须数日间，楚亭才隔几重山。归时便有桃花否，试擘华笺问曲栏。隔年重到浯溪路，旌旆行疏鬓雪添。幸有江山供吊屈，愧无耆旧咏来廉。春风乔木浯溪寺，指点溪流问故家。庭下已无书带草，步头犹有水仙花。湘桃亦作春风面，与拭中原泪眼看。旧染天香悲麦秀，续书王梦失槐安。巫山生女不必丑，湘树开花也自红。为问黄尘奉骄子，何如青岁嫁东风。楚山云日昼昏昏，叹息皇妃尚有村。鼓瑟听渠悲帝子，凭肩那得学天孙。逢人怕作宣明面，为米误折渊明腰。光阴客里深相忆，泉石家山特见招。剩水残山明竹屋，暖风晴日倩桃花。轻罗小扇亲曾见，花外青帘是酒家。
归途次韵·其一
作者：黄彦平
朝代：宋
体裁：七言绝句

霏红点点胭脂雨，唾碧溅溅罨画溪。送客归来问山馆，一声啼鸟日平西。
归途次韵·其七
作者：黄彦平
朝代：宋
体裁：七言绝句

巫山生女不必丑，湘树开花也自红。为问黄尘奉骄子，何如青岁嫁东风。
归途次韵·其三
作者：黄彦平
朝代：宋
体裁：七言绝句

寒食犹须数日间，楚亭才隔几重山。归时便有桃花否，试擘华笺问曲栏。
归途次韵·其九
作者：黄彦平
朝代：宋

逢人怕作宣明面，为米误折渊明腰。
光阴客裏深相忆，泉石家山特见招。
归途次韵·其九
作者：黄彦平
朝代：宋

逢人怕作宣明面，为米误折渊明腰。光阴客里深相忆，泉石家山特见招。
归途次韵·其二
作者：黄彦平
朝代：宋

村落人家柳过墙，舞腰曾共小姑长。点妆拂黛留相学，卷叶吹芦莫漫狂。
归途次韵·其二
作者：黄彦平
朝代：宋

村落人家柳过墻，舞腰曾共小姑长。
点粧拂黛留相学，卷叶吹芦莫漫狂。
归途次韵·其五
作者：黄彦平
朝代：宋
体裁：七言绝句

春风乔木浯溪寺，指点溪流问故家。庭下已无书带草，步头犹有水仙花。
归途次韵·其八
作者：黄彦平
朝代：宋
体裁：七言绝句

楚山云日昼昏昏，叹息皇妃尚有村。鼓瑟听渠悲帝子，凭肩那得学天孙。
归途次韵·其六
作者：黄彦平
朝代：宋
体裁：七言绝句

湘桃亦作春风面，与拭中原泪眼看。旧染天香悲麦秀，续书王梦失槐安。
归途次韵·其十
作者：黄彦平
朝代：宋
体裁：七言绝句

剩水残山明竹屋，暖风晴日倩桃花。轻罗小扇亲曾见，花外青帘是酒家。
归途次韵·其四
作者：黄彦平
朝代：宋

隔年重到浯溪路，旌旆行疏鬓雪添。幸有江山供吊屈，愧无耆旧咏来廉。
归途次韵·其四
作者：黄彦平
朝代：宋

隔年重到浯溪路，旌旆行疏鬓雪添。
幸有江山供弔屈，愧无耆旧咏来廉。
彭泽怀古
作者：黄彦平
朝代：宋

人言宁饮建业水，陶公不污彭泽米。淳耀之烈当未渝，义熙之政何如此。不能先驱净蝼蚁，忍傍车轮攀獭尾。已荒松菊赋归来，颇著文章申已志。少题正朔多岁时，此志会须来者知。羲皇上人乐复乐，晋室遗民悲莫悲。
彭泽怀古
作者：黄彦平
朝代：宋

人言宁饮建业水，陶公不污彭泽米。
淳耀之烈当未渝，义熙之政何如此。
不能先驱凈蝼蚁，忍傍车轮攀獭尾。
已荒松菊赋归来，颇着文章申已志。
少题正朔多岁时，此志会须来者知。
羲皇上人乐復乐，晋室遗民悲莫悲。
感事寄怀王彦舟侍郎苏景谟大夫
作者：黄彦平
朝代：宋

藨蓘年仍恶，耕桑命亦微。原头买茶去，江口换鱼归。顾影行犹畏，全生计已非。五陵游侠客，裘马本轻肥。绝壑惭怀宝，清时自贡珍。光芒殷地发，斤斧响山臻。经画烦才吏，馀赢逮细民。尚应来汉使，金碧傥能神。燕市人初去，辽城鹤共飞。兵戈虽向息，闾井已云非。险阻千山路，艰难百口归。扶携兼老幼，吾见亦依依。明月人千里，青阳岁又除。曲江行有债，幸舍出无舆。细写蝇头字，摇看雁足书。长江不可厉，幽意若为摅。
感事寄怀王彦舟侍郎苏景谟大夫·其一
作者：黄彦平
朝代：宋

藨蓘年仍恶，畊桑命亦微。
原头买茶去，江口换鱼归。
顾影行犹畏，全生计已非。
五陵游侠客，裘马本轻肥。
感事寄怀王彦舟侍郎苏景谟大夫·其一
作者：黄彦平
朝代：宋

藨蓘年仍恶，耕桑命亦微。原头买茶去，江口换鱼归。顾影行犹畏，全生计已非。五陵游侠客，裘马本轻肥。
感事寄怀王彦舟侍郎苏景谟大夫·其三
作者：黄彦平
朝代：宋
体裁：五言律诗

燕市人初去，辽城鹤共飞。兵戈虽向息，闾井已云非。险阻千山路，艰难百口归。扶携兼老幼，吾见亦依依。
感事寄怀王彦舟侍郎苏景谟大夫·其二
作者：黄彦平
朝代：宋

绝壑惭怀宝，清时自贡珍。
光芒殷地发，斤斧响山臻。
经画烦才吏，余赢逮细民。
尚应来汉使，金碧傥能神。
感事寄怀王彦舟侍郎苏景谟大夫·其二
作者：黄彦平
朝代：宋

绝壑惭怀宝，清时自贡珍。光芒殷地发，斤斧响山臻。经画烦才吏，馀赢逮细民。尚应来汉使，金碧傥能神。
感事寄怀王彦舟侍郎苏景谟大夫·其四
作者：黄彦平
朝代：宋
体裁：五言律诗

明月人千里，青阳岁又除。曲江行有债，幸舍出无舆。细写蝇头字，摇看雁足书。长江不可厉，幽意若为摅。
故人亭
作者：黄彦平
朝代：宋

寒裏花开晚，霜余叶落深。
云天迷远望，山水费登临。
瑟鼓英皇怨，沙沉屈贾心。
髙名前后事，苦调短长吟。
故人亭
作者：黄彦平
朝代：宋

寒里花开晚，霜馀叶落深。云天迷远望，山水费登临。瑟鼓英皇怨，沙沉屈贾心。高名前后事，苦调短长吟。
晓发东流如建德途中作
作者：黄彦平
朝代：宋

听风听水东流寺，为雨为云建德山。拍枕波声犹在耳，参天秀色不违颜。春来草草才正月，柳内时时见一斑。齑臼工夫浑未有，藁砧行李已来还。
晓发东流如建德途中作
作者：黄彦平
朝代：宋

听风听水东流寺，为雨为云建德山。
拍枕波声犹在耳，参天秀色不违颜。
春来草草纔正月，柳内时时见一斑。
虀臼工夫浑未有，藁砧行李已来还。
次韵朱希真赠别
作者：黄彦平
朝代：宋

白头才半刺，黄卷漫三馀。鬓秃丝难理，诗工锦不如。登山灵运屐，下泽少游车。子念从吾隐，吾能授子书。偶伴浮云出，还寻倦翼归。溯流扶楚施，长夏及荆扉。故国荒乔木，劳歌厌采薇。本非求独往，要自隔群飞。
次韵朱希真赠别·其一
作者：黄彦平
朝代：宋

白头才半刺，黄卷漫三馀。鬓秃丝难理，诗工锦不如。登山灵运屐，下泽少游车。子念从吾隐，吾能授子书。
次韵朱希真赠别·其一
作者：黄彦平
朝代：宋

白头纔半刺，黄卷漫三余。
鬓秃丝难理，诗工锦不如。
登山灵运屐，下泽少游车。
子念从吾隐，吾能授子书。
次韵朱希真赠别·其二
作者：黄彦平
朝代：宋

偶伴浮云出，还寻倦翼归。
泝流扶楚施，长夏及荆扉。
故国荒乔木，劳歌厌采薇。
本非求独往，要自隔群飞。
次韵朱希真赠别·其二
作者：黄彦平
朝代：宋

偶伴浮云出，还寻倦翼归。溯流扶楚施，长夏及荆扉。故国荒乔木，劳歌厌采薇。本非求独往，要自隔群飞。
欢喜口号
作者：黄彦平
朝代：宋

纷纷番伪漫成群，淮北淮南结塞氛。破走仙官三万骑，秪烦前队夜叉军。残魄游魂詟复猜，焚舟弃甲总头回。天家会遣杨无敌，磨斧衔枚夜半来。愁见淮阴打阵来，白毡玄甲倒如摧。山东降卒时时说，说道番人怕背嵬。从来汉将说张韩，泗水流澌浴铁寒。待溯隋河趋洛口，却登灞岸复长安。占著商山接华山，两京浑在笑谈间。樵苏按堵人甘寝，别队官军入武关。蜀茶互市入西番，番马来嘶渭水寒。为报尧峰吴少保，径招属户会长安。何必翠虚捎魍魉，且看白旆挂麟猊。几年待著龙蛇岁，便是乾坤交泰时。侍臣秖道天颜喜，掩骼还俘更苦心。边戍要教迎刃解，圣恩先作漏泉深。
欢喜口号·其一
作者：黄彦平
朝代：宋

纷纷番伪漫成群，淮北淮南结塞氛。破走仙官三万骑，秪烦前队夜叉军。
欢喜口号·其一
作者：黄彦平
朝代：宋

纷纷番僞漫成群，淮北淮南结塞氛。
破走仙官三万骑，秪烦前队夜义军。
欢喜口号·其七
作者：黄彦平
朝代：宋

何必翠虚捎魍魉，且看白旆挂麟猊。
几年待着龙蛇岁，便是干坤交泰时。
欢喜口号·其七
作者：黄彦平
朝代：宋

何必翠虚捎魍魉，且看白旆挂麟猊。几年待著龙蛇岁，便是乾坤交泰时。
欢喜口号·其三
作者：黄彦平
朝代：宋
体裁：七言绝句

愁见淮阴打阵来，白毡玄甲倒如摧。山东降卒时时说，说道番人怕背嵬。
欢喜口号·其二
作者：黄彦平
朝代：宋

残魄游魂詟复猜，焚舟弃甲总头回。天家会遣杨无敌，磨斧衔枚夜半来。
欢喜口号·其二
作者：黄彦平
朝代：宋

残魄游魂詟復猜，焚舟弃甲总头回。
天家会遣杨无敌，磨斧衔枚夜半来。
欢喜口号·其五
作者：黄彦平
朝代：宋

占着商山接华山，两京浑在笑谈间。
樵苏按堵人甘寝，别队官军入武关。
欢喜口号·其五
作者：黄彦平
朝代：宋

占著商山接华山，两京浑在笑谈间。樵苏按堵人甘寝，别队官军入武关。
欢喜口号·其八
作者：黄彦平
朝代：宋
体裁：七言绝句

侍臣秖道天颜喜，掩骼还俘更苦心。边戍要教迎刃解，圣恩先作漏泉深。
欢喜口号·其六
作者：黄彦平
朝代：宋
体裁：七言绝句

蜀茶互市入西番，番马来嘶渭水寒。为报尧峰吴少保，径招属户会长安。
欢喜口号·其四
作者：黄彦平
朝代：宋

从来汉将说张韩，泗水流澌浴铁寒。
待泝隋河趋洛口，却登灞岸復长安。
欢喜口号·其四
作者：黄彦平
朝代：宋

从来汉将说张韩，泗水流澌浴铁寒。待溯隋河趋洛口，却登灞岸复长安。
池州府石埭县
作者：黄彦平
朝代：宋

腰舆径度远人村，猿鸟声中日易昏。
山合翠屏迷出入，路随流水听潺湲。
驾崖凿壁花无主，洗雨梳风暖自繁。
只欠相逢具鷄黍，便从人说到桃源。
池州府石埭县
作者：黄彦平
朝代：宋

腰舆径度远人村，猿鸟声中日易昏。山合翠屏迷出入，路随流水听潺湲。驾崖凿壁花无主，洗雨梳风暖自繁。只欠相逢具鸡黍，便从人说到桃源。
泊舟兜率寺呈王承可
作者：黄彦平
朝代：宋

樯燕惊三叠，刀鱼送两旗。雨篱花淡泊，风岸柳参差。晚并知名寺，同寻没字碑。摩挲几来者，沿溯总何之。龙用中宵壮，风扬广岸波。不堪簉鸳鹭，合作傍鼋鼍。寂寂灵妃瑟，滔滔孺子歌。微君澄练手，如我布帆何。
泊舟兜率寺呈王承可·其一
作者：黄彦平
朝代：宋

樯燕惊三叠，刀鱼送两旗。雨篱花淡泊，风岸柳参差。晚并知名寺，同寻没字碑。摩挲几来者，沿溯总何之。
泊舟兜率寺呈王承可·其一
作者：黄彦平
朝代：宋

樯燕惊三迭，刀鱼送两旗。
雨篱花淡泊，风岸柳参差。
晚并知名寺，同寻没字碑。
摩挲几来者，沿泝总何之。
泊舟兜率寺呈王承可·其二
作者：黄彦平
朝代：宋
体裁：五言律诗

龙用中宵壮，风扬广岸波。不堪簉鸳鹭，合作傍鼋鼍。寂寂灵妃瑟，滔滔孺子歌。微君澄练手，如我布帆何。
清明
作者：黄彦平
朝代：宋
体裁：七言绝句

去国扊扅悲往事，还乡笳鼓愧前修。十年过计千章木，一寸离心万斛愁。
清溪解缆用秀才甫韵寄杜藏用
作者：黄彦平
朝代：宋

九华晴云今日阴，清溪涨水夜来深。苍梧哀泛湘妃瑟，白藕秀出姮娥簪。长年三光占嶰筒，笑语天回西北风。高城遂隔不足道，只忆齐山幽桂丛。
清溪解缆用秀才甫韵寄杜藏用·其一
作者：黄彦平
朝代：宋
体裁：七言绝句

九华晴云今日阴，清溪涨水夜来深。苍梧哀泛湘妃瑟，白藕秀出姮娥簪。
清溪解缆用秀才甫韵寄杜藏用·其二
作者：黄彦平
朝代：宋

长年三光占嶰筒，笑语天回西北风。高城遂隔不足道，只忆齐山幽桂丛。
清溪解缆用秀才甫韵寄杜藏用·其二
作者：黄彦平
朝代：宋

长年三光占嶰筒，笑语天回西北风。
髙城遂隔不足道，只忆齐山幽桂丛。
独秀峰
作者：黄彦平
朝代：宋

湘山富佳色，韫蓄人未知。
天球有余润，草木蒙其私。
联绵固不恶，峭独看愈奇。
兹峰岂飞来，兴尽留于斯。
云烟惨么么，灌莽纷离披。
名虽异星渚，实不愧仇池。
惜无小白花，密雪蒙疏枝。
教僧营小筑，便是补陀祠。
独秀峰
作者：黄彦平
朝代：宋

湘山富佳色，韫蓄人未知。天球有馀润，草木蒙其私。联绵固不恶，峭独看愈奇。兹峰岂飞来，兴尽留于斯。云烟惨么么，灌莽纷离披。名虽异星渚，实不愧仇池。惜无小白花，密雪蒙疏枝。教僧营小筑，便是补陀祠。
王子才军中有道人鬻笔既售而去笑曰吾姓名在管中破视有细字曰李洞长求之不復见矣
作者：黄彦平
朝代：宋
体裁：五言律诗

车马相逢地，龙蛇杂处中。从容李洞长，游戏管城公。堕履方圯下，跳壶已阆风。还同贺水部，乘兴看行宫。
田家春日二首
作者：黄彦平
朝代：宋

纬竹梁溪面，诛茅舍道旁。腊收冰下纸，春课社前姜。露草牛羊长，风花杖屦香。人生但如此，官独为谁忙。迟日芳众草，微风被野田。荒山有吠犬，穷屋亦炊烟。花已清明近，茶将谷雨前。供输了官事，粗粝任吾年。
田家春日二首·其一
作者：黄彦平
朝代：宋
体裁：五言律诗

纬竹梁溪面，诛茅舍道旁。腊收冰下纸，春课社前姜。露草牛羊长，风花杖屦香。人生但如此，官独为谁忙。
田家春日二首·其二
作者：黄彦平
朝代：宋
体裁：五言律诗

迟日芳众草，微风被野田。荒山有吠犬，穷屋亦炊烟。花已清明近，茶将谷雨前。供输了官事，粗粝任吾年。
田间春晚
作者：黄彦平
朝代：宋

麦苗初种今如许，少日行遮雉子斑。看舞翠绡三百顷，却须花絮了春闲。浅白深红小睡馀，梦残春去绿扶疏。更无蜂蝶怜膏馥，时有娇莺隐自呼。
田间春晚·其一
作者：黄彦平
朝代：宋
体裁：七言绝句

麦苗初种今如许，少日行遮雉子斑。看舞翠绡三百顷，却须花絮了春闲。
田间春晚·其二
作者：黄彦平
朝代：宋

浅白深红小睡余，梦残春去绿扶疏。
更无蜂蝶怜膏馥，时有娇莺隐自呼。
田间春晚·其二
作者：黄彦平
朝代：宋

浅白深红小睡馀，梦残春去绿扶疏。更无蜂蝶怜膏馥，时有娇莺隐自呼。
石埭道中
作者：黄彦平
朝代：宋
体裁：五言律诗

地势方呈险，溪流不得平。涛头开沸白，石齿聚寒清。纳纳三江暮，油油万壑倾。澄清浑莫测，泯默谅无声。
石祈晚泊
作者：黄彦平
朝代：宋
体裁：五言律诗

江树繁阴合，江流涨沫浑。归舟带圆月，倚棹并衡门。表表浮屠迥，连连睥睨昏。梅花腾远响，杨柳想新翻。
石钟寺·其一
作者：黄彦平
朝代：宋

秀发九华晴景，摧頽五老苍颜。
暮雨朝云佳处，小姑依约烟鬟。
石钟寺·其一
作者：黄彦平
朝代：宋

秀发九华晴景，摧颓五老苍颜。暮雨朝云佳处，小姑依约烟鬟。
石钟寺·其二
作者：黄彦平
朝代：宋

朔风驱水作狂澜，眼裏庐山脚到难。
少待须臾莫仓卒，卸帆聊憇石钟山。
石钟寺·其二
作者：黄彦平
朝代：宋

朔风驱水作狂澜，眼里庐山脚到难。少待须臾莫仓卒，卸帆聊憩石钟山。
程伯禹给事供职维扬不及迎侍通直丈生辰欲寄寿星未获方深念不怿有叩门求售者既得之自赞其异且求诗
作者：黄彦平
朝代：宋

将军精忠石饮羽，志士纯孝冰出鱼。
天公晓人极了了，间遣异物供时须。
西清侍讲广陵居，寿亲千里愁作书。
平明剥啄出见客，帝俾遗汝明星图。
仙官游空貌不臞，若木映日华不枯。
勿嫌龟鹤有皂白，相汝綵服为亲娯。
嗟君密行不可诬，塞侯周叔俱不如。
帅先百僚待忠孝，伫相明主平羌雏。
程伯禹给事供职维扬不及迎侍通直丈生辰欲寄寿星未获方深念不怿有叩门求售者既得之自赞其异且求诗
作者：黄彦平
朝代：宋

将军精忠石饮羽，志士纯孝冰出鱼。天公晓人极了了，间遣异物供时须。西清侍讲广陵居，寿亲千里愁作书。平明剥啄出见客，帝俾遗汝明星图。仙官游空貌不臞，若木映日华不枯。勿嫌龟鹤有皂白，相汝綵服为亲娱。嗟君密行不可诬，塞侯周叔俱不如。帅先百僚待忠孝，伫相明主平羌雏。
立秋日湘舍熊生所居斸地得剑长三尺六寸熊生自言居六世矣感延平旧事因系以诗
作者：黄彦平
朝代：宋

野人斸地得神兵，铲采埋光三尺半。念求款识推甲乙，櫑具连环既芜漫。里闾只从曾高说，栋宇未随儿子换。迄今要自二百年，前此怪藏那得算。秋风是日来阊阖，利器乘时思击断。肯论口腹车鱼间，未露文章斗牛畔。良工拂拭劳三浴，志士提携思一旦。张雷博识固自佳，贾郭充庭还可叹。北岩华阴土性弱，颜色暂时供把玩。不如一洗清海水，径斩长鲸为万段。
立秋日湘舍熊生所居斸地得剑长三尺六寸熊生自言居六世矣感延平旧事因系以诗
作者：黄彦平
朝代：宋

野人斸地得神兵，铲采埋光三尺半。
念求款识推甲乙，櫑具连环既芜漫。
里闾只从曾髙说，栋宇未随儿子换。
迄今要自二百年，前此怪藏那得算。
秋风是日来阊阖，利器乘时思击断。
肯论口腹车鱼间，未露文章斗牛畔。
良工拂拭劳三浴，志士提携思一旦。
张雷博识固自佳，贾郭充庭还可叹。
北岩华阴土性弱，颜色暂时供把玩。
不如一洗清海水，径斩长鲸为万段。
约建德蔡令游梅山晨起微雪
作者：黄彦平
朝代：宋

长年踪迹困尘埃，几向名山勒驾回。闲约访僧寻野寺，翻成踏雪看官梅。岫云要是无心出，溪月犹能有兴来。竹折松攲更愁绝，不妨吟赏助清哀。青回沙际草先知，稍傍芳林上故枝。野寺残僧微雪后，冻云寒雁共来时。不愁眼里无诗本，却要胸中有画师。已拚入城官长骂，留连风物得归迟。
约建德蔡令游梅山晨起微雪·其一
作者：黄彦平
朝代：宋

长年踪迹困尘埃，几向名山勒驾回。闲约访僧寻野寺，翻成踏雪看官梅。岫云要是无心出，溪月犹能有兴来。竹折松攲更愁绝，不妨吟赏助清哀。
约建德蔡令游梅山晨起微雪·其一
作者：黄彦平
朝代：宋

长年踪迹困尘埃，几向名山勒驾回。
闲约访僧寻野寺，翻成踏雪看官梅。
岫云要是无心出，溪月犹能有兴来。
竹折松欹更愁绝，不妨吟赏助清哀。
约建德蔡令游梅山晨起微雪·其二
作者：黄彦平
朝代：宋

青回沙际草先知，稍傍芳林上故枝。
野寺残僧微雪后，冻云寒雁共来时。
不愁眼裏无诗本，却要胸中有画师。
已拚入城官长骂，留连风物得归迟。
约建德蔡令游梅山晨起微雪·其二
作者：黄彦平
朝代：宋

青回沙际草先知，稍傍芳林上故枝。野寺残僧微雪后，冻云寒雁共来时。不愁眼里无诗本，却要胸中有画师。已拚入城官长骂，留连风物得归迟。
胡帅见和用韵再寄
作者：黄彦平
朝代：宋

本朝求治切，大府课功频。葵藿长倾日，槐枫远被宸。深心怜父老，慈训念君亲。奉计他时事，仍看汉相真。乔木犹春色，名家亦世臣。安危思有寄，文武不无人。翰墨昭前烈，功勋踵后尘。八萧终鼎鼐，二贾且丝纶。国步谁为梗，民生乃见兵。选贤丞相府，持节伏波营。健笔千钧重，先锋一鸟轻。征南多兴绪，相忆暮云平。挟书游北阙，发策列东堂。遽骇豺狼怒，因潜虎豹章。已应长寂寞，无复变轩昂。公若登台辅，平生或不忘。
胡帅见和用韵再寄·其一
作者：黄彦平
朝代：宋
体裁：五言律诗

本朝求治切，大府课功频。葵藿长倾日，槐枫远被宸。深心怜父老，慈训念君亲。奉计他时事，仍看汉相真。
胡帅见和用韵再寄·其三
作者：黄彦平
朝代：宋
体裁：五言律诗

国步谁为梗，民生乃见兵。选贤丞相府，持节伏波营。健笔千钧重，先锋一鸟轻。征南多兴绪，相忆暮云平。
胡帅见和用韵再寄·其二
作者：黄彦平
朝代：宋
体裁：五言律诗

乔木犹春色，名家亦世臣。安危思有寄，文武不无人。翰墨昭前烈，功勋踵后尘。八萧终鼎鼐，二贾且丝纶。
胡帅见和用韵再寄·其四
作者：黄彦平
朝代：宋

挟书游北阙，发策列东堂。遽骇豺狼怒，因潜虎豹章。已应长寂寞，无复变轩昂。公若登台辅，平生或不忘。
胡帅见和用韵再寄·其四
作者：黄彦平
朝代：宋

挟书游北阙，发策列东堂。
遽骇豺狼怒，因潜虎豹章。
已应长寂寞，无復变轩昻。
公若登台辅，平生或不忘。
读邸报有感
作者：黄彦平
朝代：宋
体裁：七言律诗

江城留滞鬓毛斑，六县三年几往还。迁客东流惊建德，怀人秋浦更齐山。平生深愧田园志，陈迹真成俛仰间。同学少年都上道，欲将长铗向谁弹。
赵丞相黄冈独往亭
作者：黄彦平
朝代：宋
体裁：古风

士生涉道有深浅，时来行身随近远。飞云邂逅作霖雨，雨足云归自舒卷。南阳躬耕心不悔，东山忽起颜犹腆。威行巾帼喜折屐，得倍古人谋盖鲜。杨颙恸哭野王筝，叹息成言那及践。关中丞相富丘壑，掩鼻功名聊不免。前年一战靖江浒，今年再战开淮甸。心期绿野园林胜，梦想黄冈松桧晚。渊明孤往欲问津，赤松从游非众愿。凭虚或喜凌云赋，远游请续离骚传。
赵少隐移漕广东
作者：黄彦平
朝代：宋

五岭余炎蒸，三湘漫清绝。
犬牙地相入，要是俱百粤。
赵侯干莫器，盘错中排决。
近惟髙帝孙，远付使者节。
悠悠南海路，惘惘舂陵别。
君才谁得如，郎星映卿月。
功名与事业，邂逅当俯拾。
姑行毋疾驱，迟补中都阙。
赵少隐移漕广东
作者：黄彦平
朝代：宋

五岭馀炎蒸，三湘漫清绝。犬牙地相入，要是俱百粤。赵侯干莫器，盘错中排决。近惟高帝孙，远付使者节。悠悠南海路，惘惘舂陵别。君才谁得如，郎星映卿月。功名与事业，邂逅当俯拾。姑行毋疾驱，迟补中都阙。
还自豫章寄谢胡帅承公
作者：黄彦平
朝代：宋

陆贽挥毫敏，廉颇仗钺频。人言绥远俗，吾念隔中宸。虎落新军睦，鸡翘旧望亲。玉堂清夜直，学士固应真。文献尊皇祖，枢机属老臣。中庸镇夷夏，精祲极天人。嗣武躬戎服，边头亦战尘。毋云予小子，家国待经纶。翰墨南州士，弓刀北府兵。几年闻战伐，两地费经营。伧父吴儿笑，儒冠武弁轻。人才广收拾，归共致升平。误解陈蕃榻，惭升贾谊堂。丝纶今典诰，钟铉古铭章。窥豹迷深隐，攀龙漫激昂。鼎梅同臭味，妙语更难忘。
还自豫章寄谢胡帅承公·其一
作者：黄彦平
朝代：宋

陆贽挥毫敏，廉颇仗钺频。
人言绥远俗，吾念隔中宸。
虎落新军睦，鷄翘旧望亲。
玉堂清夜直，学士固应真。
还自豫章寄谢胡帅承公·其一
作者：黄彦平
朝代：宋

陆贽挥毫敏，廉颇仗钺频。人言绥远俗，吾念隔中宸。虎落新军睦，鸡翘旧望亲。玉堂清夜直，学士固应真。
还自豫章寄谢胡帅承公·其三
作者：黄彦平
朝代：宋
体裁：五言律诗

翰墨南州士，弓刀北府兵。几年闻战伐，两地费经营。伧父吴儿笑，儒冠武弁轻。人才广收拾，归共致升平。
还自豫章寄谢胡帅承公·其二
作者：黄彦平
朝代：宋
体裁：五言律诗

文献尊皇祖，枢机属老臣。中庸镇夷夏，精祲极天人。嗣武躬戎服，边头亦战尘。毋云予小子，家国待经纶。
还自豫章寄谢胡帅承公·其四
作者：黄彦平
朝代：宋

误解陈蕃榻，惭升贾谊堂。丝纶今典诰，钟铉古铭章。窥豹迷深隐，攀龙漫激昂。鼎梅同臭味，妙语更难忘。
还自豫章寄谢胡帅承公·其四
作者：黄彦平
朝代：宋

误解陈蕃榻，惭升贾谊堂。
丝纶今典诰，钟铉古铭章。
窥豹迷深隐，攀龙漫激昻。
鼎梅同臭味，妙语更难忘。
送何端卿帅泸
作者：黄彦平
朝代：宋

何侯石友平生事，傅粉风流讵可同。谁使拥旄三峡外，不留持橐五云中。啼猿此去欺残月，回雁因来托便风。亦念人生行乐尔，且拈重碧擘轻红。人物当年盛学宫，笑谈尝许小人同。分襟短艇江湖去，回首觚棱涕泪中。却叙檐花听夜雨，又还菰菜动秋风。秪应黄屋收京了，邂逅东华踏软红。
送何端卿帅泸·其一
作者：黄彦平
朝代：宋

何侯石友平生事，傅粉风流讵可同。谁使拥旄三峡外，不留持橐五云中。啼猿此去欺残月，回雁因来托便风。亦念人生行乐尔，且拈重碧擘轻红。
送何端卿帅泸·其一
作者：黄彦平
朝代：宋

何侯石友平生事，傅粉风流讵可同。
谁使拥旄三峡外，不留持橐五云中。
啼猿此去欺残月，回雁因来託便风。
亦念人生行乐尔，且拈重碧擘轻红。
送何端卿帅泸·其二
作者：黄彦平
朝代：宋

人物当年盛学宫，笑谈尝许小人同。
分襟短艇江湖去，回首觚棱涕泪中。
却叙檐花听夜雨，又还菰菜动秋风。
秪应黄屋收京了，邂逅东华踏輭红。
送何端卿帅泸·其二
作者：黄彦平
朝代：宋

人物当年盛学宫，笑谈尝许小人同。分襟短艇江湖去，回首觚棱涕泪中。却叙檐花听夜雨，又还菰菜动秋风。秪应黄屋收京了，邂逅东华踏软红。
送徐稚山江西漕
作者：黄彦平
朝代：宋

长江分东西，下流隔沧楚。方船漕红粟，出节须调护。催科急星火，踏浪轻尘土。公私此一时，长短要相补。水生春岸阔，江净桃花吐。饯宴那得频，征帆会当举。烟鬟小姑山，晓镜女儿浦。雁雁破行飞，鸭鸭避人语。平生钓竿手，只合江湖去。因君偶别离，感我犹羁旅。
送徐稚山江西漕
作者：黄彦平
朝代：宋

长江分东西，下流隔沧楚。
方船漕红粟，出节须调护。
催科急星火，踏浪轻尘土。
公私此一时，长短要相补。
水生春岸阔，江净桃花吐。
饯宴那得频，征帆会当举。
烟鬟小姑山，晓镜女儿浦。
雁雁破行飞，鸭鸭避人语。
平生钓竿手，只合江湖去。
因君偶别离，感我犹覊旅。
送杨当时夔漕
作者：黄彦平
朝代：宋

桃花浪稳布帆张，汉节新除蜀郡郎。自昔儒林无别墨，只今文苑有他杨。碧鸡回谷光灵远，白狗稠滩道路长。我亦郎潜归未得，故溪幽梦炯鸥行。
送杨当时夔漕
作者：黄彦平
朝代：宋

桃花浪穏布帆张，汉节新除蜀郡郎。
自昔儒林无别墨，只今文苑有他杨。
碧鸡回谷光灵远，白狗稠滩道路长。
我亦郎潜归未得，故溪幽梦炯鸥行。
送胡帅
作者：黄彦平
朝代：宋

征南下车再寒暑，比屋罢民手摩抚。
使渠安业不扰渠，恐负来时天上语。
汉官题名当家谱，向来诸公孰为伍。
天下中庸有胡公，不畏彊御陈仲举。
年时丞相双旌举，南浦飞云作霖雨。
文昌戎政念得人，谁令两公归接武。
周宣中兴藉方虎，秦王学士开天府。
只今陛下更辛苦，要折遐衝付尊俎。
忍饥种麦未盖土，军民嗸嗸两难处。
从容宫漏未遽移，亦及渔樵人物否。
送胡帅
作者：黄彦平
朝代：宋

征南下车再寒暑，比屋罢民手摩抚。使渠安业不扰渠，恐负来时天上语。汉官题名当家谱，向来诸公孰为伍。天下中庸有胡公，不畏彊禦陈仲举。年时丞相双旌举，南浦飞云作霖雨。文昌戎政念得人，谁令两公归接武。周宣中兴藉方虎，秦王学士开天府。只今陛下更辛苦，要折遐冲付尊俎。忍饥种麦未盖土，军民嗷嗷两难处。从容宫漏未遽移，亦及渔樵人物否。
送黄司录
作者：黄彦平
朝代：宋

异县伤流落，同官及老成。诗书尚家法，谱系更宗盟。岁暮一樽酒，阳春千里行。双旌定何处，抚字振新声。雪销南国瘴，花遍北枝梅。华发天边老，微阳树底回。未知身外事，聊覆掌中杯。检点樽前客，明年几去来。
送黄司录·其一
作者：黄彦平
朝代：宋
体裁：五言律诗

异县伤流落，同官及老成。诗书尚家法，谱系更宗盟。岁暮一樽酒，阳春千里行。双旌定何处，抚字振新声。
送黄司录·其二
作者：黄彦平
朝代：宋

雪销南国瘴，花徧北枝梅。
华髮天边老，微阳树底回。
未知身外事，聊覆掌中杯。
检点樽前客，明年几去来。
送黄司录·其二
作者：黄彦平
朝代：宋

雪销南国瘴，花遍北枝梅。华发天边老，微阳树底回。未知身外事，聊覆掌中杯。检点樽前客，明年几去来。
重过京口
作者：黄彦平
朝代：宋

江北江南形胜地，忆伤游子少年心。
波分杨柳愁边碧，月带蔷薇笑裏阴。
铁瓮只今虽料理，金山久已罢登临。
寄声瘗鹤岩头字，莫厌龙蛇万里深。
重过京口
作者：黄彦平
朝代：宋

江北江南形胜地，忆伤游子少年心。波分杨柳愁边碧，月带蔷薇笑里阴。铁瓮只今虽料理，金山久已罢登临。寄声瘗鹤岩头字，莫厌龙蛇万里深。
题刘氏市隐亭
作者：黄彦平
朝代：宋
体裁：古风

云合日景暮，鸟啼芳意休。闲芳閟佳境，倦客得深投。主人定何人，方技家者流。持廉不二价，博物要兼收。丹砂出勾漏，杜若来芳洲。卢橘上林夏，桂丛小山秋。鱼虫傥适用，剥啄无虚求。潜山仕途捷，隐居吾庐幽。喧寂若两忘，容膝万事周。佳名志华屋，他日或重游。
骤雨宿香步
作者：黄彦平
朝代：宋

阿香被召雷挟辀，飞廉受职云承宇。冥官鬼伯俱奔走，东风作恶神灵雨。山长已自疲荦确，泥深况复愁沮洳。夜投古寺亟燎衣，灯烛荧煌汤湢具。移床避漏皆相似，欲往华胥仍龃龉。曲肱齁䶎初未遑，蓐食还须戒徒御。长年行役虽劳事，胜日登临或相补。会到诸峰最上头，俯看万壑争流处。
骤雨宿香步
作者：黄彦平
朝代：宋

阿香被召雷挟辀，飞廉受职云承宇。
冥官鬼伯俱奔走，东风作恶神灵雨。
山长已自疲荦确，泥深况復愁沮洳。
夜投古寺亟燎衣，灯烛荧煌汤湢具。
移床避漏皆相似，欲往华胥仍龃龉。
曲肱齁䶎初未遑，蓐食还须戒徒御。
长年行役虽劳事，胜日登临或相补。
会到诸峰最上头，俯看万壑争流处。
赠僧宗佑
作者：黄彦臣
朝代：宋
体裁：七言绝句

潇潇丰姿迥不同，少年来住此禅丛。谁知今日佑和尚，便是当年钟令公。
梅花
作者：黄彦节
朝代：宋

拟嚼枝头蜡，惊香却肖兰。
前村深雪裏，莫作岭梅看。
梅花
作者：黄彦节
朝代：宋

拟嚼枝头蜡，惊香却肖兰。前村深雪里，莫作岭梅看。
元宵词二首
作者：黄彦辉
朝代：宋

琥珀盏中云母钟，琉璃光射水晶宫。风随兰麝香千里，人在莲花影万重。鳌头移得山三岛，月下传来灯万枝。香陌马嘶红萼锦，翠楼人倚绿杨眉。
元宵词二首·其一
作者：黄彦辉
朝代：宋
体裁：七言绝句

琥珀盏中云母钟，琉璃光射水晶宫。风随兰麝香千里，人在莲花影万重。
元宵词二首·其二
作者：黄彦辉
朝代：宋

鰲头移得山三岛，月下传来灯万枝。
香陌马嘶红萼锦，翠楼人倚绿杨眉。
元宵词二首·其二
作者：黄彦辉
朝代：宋

鳌头移得山三岛，月下传来灯万枝。香陌马嘶红萼锦，翠楼人倚绿杨眉。
古寺
作者：黄彦辉
朝代：宋
体裁：七言律诗

古寺云深去路赊，来分僧钵共生涯。依稀池草成春梦，容易江梅老岁华。长铗悲弹三尺雪，短檠寒落五更花。夜来风雨催归急，为报河阳令尹家。
句
作者：黄彻
朝代：宋

江干食息呼扶老，木末攀缘讶宛童。但遣一枝居巧妇，不殊大厦贺嘉宾。圆冠思得多于鲫，刻木惟宜少似彪。就舍勿令人避席，渡江莫与马同船。
句·其一
作者：黄彻
朝代：宋

江干食息呼扶老，木末攀缘讶宛童。
句·其三
作者：黄彻
朝代：宋

圆冠思得多于鲫，刻木惟宜少似彪。
句·其二
作者：黄彻
朝代：宋

但遣一枝居巧妇，不殊大厦贺嘉宾。
句·其四
作者：黄彻
朝代：宋

就舍勿令人避席，渡江莫与马同船。
宿皇恐滩
作者：黄得礼
朝代：宋
体裁：五言绝句

倦客逢长至，扁舟泊远滩。居常谙寂寞，童稚笑相欢。
宿皇恐灘
作者：黄得禮
朝代：宋

倦客逢長至，扁舟泊遠灘。
居常諳寂寞，童稚笑相歡。
題夢筆山
作者：黄從龍
朝代：宋

芙蓉幻出畫難成，文藻由來屬俊英。
五采曾遺當日夢，百年猶有故山名。
歲寒寥落松筠秀，月夜悲凉猿鶴驚。
惆悵江淹人去遠，載瞻南浦暮雲橫。
德清道中
作者：黄復之
朝代：宋

天寒岁晚江湖客，一段风烟画卷昏。
聚蟹声喧枯苇{艹断}，飞鸿影落断桥村。
归云寺带翠微暝，逆水帆拖白漾浑。
东去西来见鸥伴，盟寒祇有愧心存。
德清道中
作者：黄復之
朝代：宋

天寒歲晚江湖客，一段風煙畫卷昏。
聚蟹聲喧枯葦{艹斷}，飛鴻影落斷橋村。
歸雲寺带翠微暝，逆水帆拖白漾渾。
東去西來見鷗伴，盟寒祇有愧心存。
晚秋山中
作者：黄復之
朝代：宋

琅然笑語響空山，兩袖清風倚曲欄。
木落頓驚秋色逈，竹高先覺晚西寒。
年華流水聲中去，世事浮雲影裏看。
載酒登臨真解事，人間不似醉鄉寬。
晚秋山中
作者：黄復之
朝代：宋

琅然笑语响空山，两袖清风倚曲栏。
木落顿惊秋色逈，竹高先觉晚西寒。
年华流水声中去，世事浮云影裏看。
载酒登临真解事，人间不似醉乡宽。
浙江晚眺
作者：黄復之
朝代：宋
体裁：五言律诗

越口对吴头，风烟画出秋。帆遥疑不动，鸥下若相投。云敛山争出，潮生水逆流。平生得意处，杯酒凭江楼。
浙江晚眺
作者：黄復之
朝代：宋

越口對吳頭，風煙畫出秋。
帆遥疑不動，鷗下若相投。
雲斂山爭出，潮生水逆流。
平生得意處，盃酒凭江樓。
滕王閣
作者：黄復之
朝代：宋

飛閣岧嶢倚天半，千里秋毫掌中看。
城下江聲鐵馬行，梁間日影金蛇竄。
詞客寂寥光景閑，秀色不改惟西山。
朝來斂黛作眉語，問此風月何當還。
便須領略追絕唱，終古發揚無盡藏。
惜哉元嬰不讀書，筆端祇作蛺蝶圖。
滕王阁
作者：黄復之
朝代：宋
体裁：古风

飞阁岧峣倚天半，千里秋毫掌中看。城下江声铁马行，梁间日影金蛇窜。词客寂寥光景闲，秀色不改惟西山。朝来敛黛作眉语，问此风月何当还。便须领略追绝唱，终古发扬无尽藏。惜哉元婴不读书，笔端祇作蛱蝶图。
过临平
作者：黄復之
朝代：宋
体裁：五言律诗

孤踪逐浪萍，几度过临平。人语水相应，帆移山倒行。鹭飞秋屿冷，虹饮晚川明。不是凭诗句，丹青写得成。
過臨平
作者：黄復之
朝代：宋

孤蹤逐浪萍，幾度過臨平。
人語水相應，帆移山倒行。
鷺飛秋嶼冷，虹飲晚川明。
不是憑詩句，丹青寫得成。
題扇面六言
作者：黄復之
朝代：宋

峽束天圍漸小，林穿日脚微明。
竹居有徑誰掃，水碓無人自鳴。
题扇面六言
作者：黄復之
朝代：宋
体裁：六言诗

峡束天围渐小，林穿日脚微明。竹居有径谁扫，水碓无人自鸣。
句
作者：黄德明
朝代：宋

晚烟晴带湿，春雾暖生香。
句
作者：黄德明
朝代：宋

晚煙晴带濕，春霧暖生香。
句·其一
作者：黄徹
朝代：宋

江干食息呼扶老，木末攀緣訝宛童。
句·其三
作者：黄徹
朝代：宋

圓冠思得多于鯽，刻木惟宜少似彪。
句·其二
作者：黄徹
朝代：宋

但遣一枝居巧婦，不殊大廈賀嘉賓。
句·其四
作者：黄徹
朝代：宋

就舍勿令人避席，渡江莫與馬同船。
送水云归吴
作者：黄慧真
朝代：宋

万叠燕山冰雪劲，万里长城风雨横。
君衣云锦勒化骢，此酒一杯何日更。
送水云归吴
作者：黄慧真
朝代：宋

万叠燕山冰雪劲，万里长城风雨横。君衣云锦勒花骢，此酒一杯何日更。
送水云归吴
作者：黄慧真
朝代：宋

万迭燕山冰雪劲，万里长城风雨横。
君衣云锦勒花骢，此酒一杯何日更。
送水雲歸吳
作者：黄慧真
朝代：宋

萬疊燕山冰雪勁，萬里長城風雨橫。
君衣雲錦勒花驄，此酒一杯何日更。
迎神詞
作者：黄應龍
朝代：宋

真人福地金庭宮，身佩含景蒼精龍。
坐朝五岳位顯崇，威儀衛從行虛空。
杳眇濁世塵溟濛，神符道契浮丘公。
英爽瑩澈表裏融，倏忽飛馭凌剛風。
鳳凰承翼聲雝雝，胎仙舞導游方蓬。
帝閔赤子顛厓中，旱乾水溢{疒眾}誰恫。
分司百靈前豐窿，瓊臺琳宇環奇峰，時駕玉輅滄溟東。
邇來烈日勢藴隆，稻田若枯病我農。
字民所覬惟年豐，九關虎守呼莫從。
高真慈念亟感通，天瓢一灑神馬騣。
嘉惠千里成天工，靈貺億載垂無窮。
景福院
作者：黄执中
朝代：宋
体裁：五言绝句

娟娟竹影薄，决决溪流浅。风生秋意回，野塘天容远。
伏睹适公诗赞观世音菩萨果应所恳具述于前拱不揆浅拙谨吟一章同赞圣德
作者：黄拱
朝代：宋

菩萨慈悲行愿深，徧游沙界拯枯沉。
众生得度随形化，说法开迷震梵音。
眉现毫光同率土，手持杨柳摄羣心。
我今稽首虔诚礼，愿赐慈光与照临。
伏睹适公诗赞观世音菩萨果应所恳具述于前拱不揆浅拙谨吟一章同赞圣德
作者：黄拱
朝代：宋

菩萨慈悲行愿深，遍游沙界拯枯沉。众生得度随形化，说法开迷震梵音。眉现毫光同率土，手持杨柳摄群心。我今稽首虔诚礼，愿赐慈光与照临。
伏睹適公詩贊觀世音菩薩果應所懇具述於前拱不揆淺拙謹吟一章同贊聖德
作者：黄拱
朝代：宋

菩薩慈悲行願深，徧游沙界拯枯沉。
衆生得度隨形化，說法開迷震梵音。
眉現毫光同率土，手持楊柳攝羣心。
我今稽首虔誠禮，願賜慈光與照臨。
还乡偶书·其一
作者：黄拱
朝代：宋

离别家乡岁月多，归来人事半消磨。
惟有门前鑑湖水，春风不减旧时波。
还乡偶书·其二
作者：黄拱
朝代：宋

少小离家老大回，乡音难改鬓毛衰。
儿童相见不相识，借问客从何处来。
還鄉偶書·其一
作者：黄拱
朝代：宋

離別家鄉歲月多，歸來人事半消磨。
惟有門前鑑湖水，春風不減舊時波。
還鄉偶書·其二
作者：黄拱
朝代：宋

少小離家老大回，鄉音難改鬢毛衰。
兒童相見不相識，借問客從何處來。
句
作者：黄提举
朝代：宋

耕余龙跃云津去。
句
作者：黄提举
朝代：宋

耕馀龙跃云津去。
句
作者：黄提舉
朝代：宋

耕餘龍躍雲津去。
楚塞楼
作者：黄播
朝代：宋
体裁：七言绝句

楼上何由楚塞名，楚人曾此设重扃。固知宇宙同文轨，聊把江山作障屏。
楚塞樓
作者：黄播
朝代：宋

樓上何由楚塞名，楚人曾此設重扃。
固知宇宙同文軌，聊把江山作障屏。
入洞霄九鎖路間
作者：黄敏德
朝代：宋

綠蘿垂地白日暗，落葉滿徑行人稀。
青童走入報迎客，驚罷先生一局棋。
入洞霄九锁路间
作者：黄敏德
朝代：宋
体裁：七言绝句

绿萝垂地白日暗，落叶满径行人稀。青童走入报迎客，惊罢先生一局棋。
大涤洞留题
作者：黄敏德
朝代：宋

九锁山深断世踪，云霞堆里著瑶宫。千年地胜身才到，一柱峰高路忽通。据石漱泉消俗念，扪萝扣洞挹仙风。直疑凡骨今朝换，不假金丹屡转功。忆昨朝真暂憩留，清宵澒洞乳泉流。重来人在山尤好，剩喜凉生暑顿收。玉柱擎天高拔地，翠蛟拥日冷涵秋。蝇头蜗角如饴美，林下谁能一转头。
大涤洞留题·其一
作者：黄敏德
朝代：宋

九锁山深断世踪，云霞堆裏着瑶宫。
千年地胜身纔到，一柱峰高路忽通。
据石漱泉消俗念，扪萝扣洞挹仙风。
直疑凡骨今朝换，不假金丹屡转功。
大涤洞留题·其一
作者：黄敏德
朝代：宋

九锁山深断世踪，云霞堆里著瑶宫。千年地胜身才到，一柱峰高路忽通。据石漱泉消俗念，扪萝扣洞挹仙风。直疑凡骨今朝换，不假金丹屡转功。
大涤洞留题·其二
作者：黄敏德
朝代：宋

忆昨朝真暂憇留，清宵澒洞乳泉流。
重来人在山尤好，剩喜凉生暑顿收。
玉柱擎天高拔地，翠蛟拥日冷涵秋。
蝇头蜗角如饴美，林下谁能一转头。
大涤洞留题·其二
作者：黄敏德
朝代：宋

忆昨朝真暂憩留，清宵澒洞乳泉流。重来人在山尤好，剩喜凉生暑顿收。玉柱擎天高拔地，翠蛟拥日冷涵秋。蝇头蜗角如饴美，林下谁能一转头。
大滌洞留題·其一
作者：黄敏德
朝代：宋

九鎖山深斷世蹤，雲霞堆裏著瑶宮。
千年地勝身纔到，一柱峰高路忽通。
據石漱泉消俗念，捫蘿扣洞挹仙風。
直疑凡骨今朝換，不假金丹屢轉功。
大滌洞留題·其二
作者：黄敏德
朝代：宋

憶昨朝真暫憇留，清宵澒洞乳泉流。
重來人在山尤好，剩喜凉生暑頓收。
玉柱擎天高拔地，翠蛟擁日冷涵秋。
蠅頭蝸角如飴美，林下誰能一轉頭。
舞翠亭觀泉
作者：黄敏德
朝代：宋

坐來毛骨覺蕭然，百尺飛流下碧天。
杯酒未終身世換，盡移三峽到尊前。
舞翠亭观泉
作者：黄敏德
朝代：宋
体裁：七言绝句

坐来毛骨觉萧然，百尺飞流下碧天。杯酒未终身世换，尽移三峡到尊前。
书斋
作者：黄敏求
朝代：宋

新辟书斋鹤栅宽，一帘风月尽幽闲。百年易向忙中过，万事偏于好处悭。漫说折腰营斗米，何如留眼看云山。只消一卷梅花句，留得林逋在世间。
书斋
作者：黄敏求
朝代：宋

新闢书斋鹤栅宽，一帘风月尽幽闲。
百年易向忙中过，万事偏于好处悭。
漫说折腰营斗米，何如留眼看云山。
只消一卷梅花句，留得林逋在世间。
书郑亦山冷澹生活
作者：黄敏求
朝代：宋
体裁：七言律诗

九陌红尘不肯居，携家租屋住西湖。月香水影赓和靖，雨色晴光忆大苏。诗比晚唐成冷淡，人如东野更清臞。晴窗尽展芳编看，一片寒冰浸玉壶。
予丙子辛巳两游解空寺己亥秋又至思上人徙旧径自怪石中顿发奇观叔亮弟取山谷诗文名阁曰卧龙岩曰青玉盎山之门曰天下胜处令泳之作隶扁为赋七言
作者：黄敏求
朝代：宋
体裁：七言律诗

两扣云关记昔曾，重来诗眼倍晶明。路移岩石中间入，人在洞天深处行。玉盎虚明添翠色，霜钟清冽带秋声。与君小摘涪翁句，留得青山不朽名。
予丙子辛巳兩遊解空寺己亥秋又至思上人徙舊徑自怪石中頓發奇觀叔亮弟取山谷詩文名閣曰卧龍巖曰青玉盎山之門曰天下勝處令泳之作隸扁爲賦七言
作者：黄敏求
朝代：宋

兩扣雲關記昔曾，重來詩眼倍晶明。
路移巖石中間入，人在洞天深處行。
玉盎虛明添翠色，霜鐘清冽带秋聲。
與君小摘涪翁句，留得青山不朽名。
偶成
作者：黄敏求
朝代：宋
体裁：七言律诗

熨开诗眼静中观，春在虚无杳霭间。风老山樊香世界，日烘踯躅锦屏山。峙粮备岁蜂开户，坚壁防春燕抱关。不被东风相鼓弄，苍波依旧白鸥闲。
偶成
作者：黄敏求
朝代：宋

熨開詩眼靜中觀，春在虛無杳靄間。
風老山樊香世界，日烘躑躅錦屏山。
峙糧備歲蜂開戶，堅壁防春燕抱關。
不被東風相鼓弄，蒼波依舊白鷗閑。
凉棚
作者：黄敏求
朝代：宋
体裁：七言律诗

未庚赫日已焚空，亭午西斋坐甑同。横竹旋排苍叶密，小窗移在绿阴中。情知琐碎妨新月，稍喜牵连得暑风。分我清凉诗境界，一蝉吟到夕阳红。
凉棚
作者：黄敏求
朝代：宋

未庚赫日已焚空，亭午西齋坐甑同。
橫竹旋排蒼葉密，小窗移在綠陰中。
情知瑣碎妨新月，稍喜牽連得暑風。
分我清凉詩境界，一蟬吟到夕陽紅。
初秋白云道院
作者：黄敏求
朝代：宋

桧柏株樟竹与松，四山互长翠阴浓。逼教秋暑无来路，输与山僧坐晚钟。莫道秋容冷淡加，秋英风露胜春葩。拒霜岩桂休相逊，占得开时各自花。閒来汲水浸菖蒲，净洗尘埃半点无。濯得老根如法瘦，养教矮叶十分臞。
初秋白云道院
作者：黄敏求
朝代：宋

莫道秋空冷淡加，秋英风露胜春葩。
拒霜岩桂休相逊，占得开时各自花。
初秋白云道院
作者：黄敏求
朝代：宋

间来汲水浸菖蒲，净洗尘埃半点无。
濯得老根如法瘦，养教矮叶十分臞。
初秋白云道院·其一
作者：黄敏求
朝代：宋
体裁：七言绝句

桧柏株樟竹与松，四山互长翠阴浓。逼教秋暑无来路，输与山僧坐晚钟。
初秋白云道院·其三
作者：黄敏求
朝代：宋

閒来汲水浸菖蒲，净洗尘埃半点无。濯得老根如法瘦，养教矮叶十分臞。
初秋白云道院·其三
作者：黄敏求
朝代：宋

閒来汲水浸菖蒲，浄洗尘埃半点无。
濯得老根如法瘦，养教矮叶十分臞。
初秋白云道院·其二
作者：黄敏求
朝代：宋
体裁：七言绝句

莫道秋容冷淡加，秋英风露胜春葩。拒霜岩桂休相逊，占得开时各自花。
初秋白雲道院·其一
作者：黄敏求
朝代：宋

檜柏株樟竹與松，四山互長翠陰濃。
逼教秋暑無來路，輸與山僧坐晚鐘。
初秋白雲道院·其三
作者：黄敏求
朝代：宋

閒來汲水浸菖蒲，浄洗塵埃半點無。
濯得老根如法瘦，養教矮葉十分臞。
初秋白雲道院·其二
作者：黄敏求
朝代：宋

莫道秋容冷淡加，秋英風露勝春葩。
拒霜巖桂休相遜，占得開時各自花。
別詩人余叔雲·其一
作者：黄敏求
朝代：宋

萬柳堤邊住，挑雲過艾東。
未應爲計左，輕去犯詩窮。
雙屐江湖上，清名宇宙中。
折梅作行供，香已破椒紅。
別詩人余叔雲·其二
作者：黄敏求
朝代：宋

筆硯無靈久，寒檠自掩門。
虛名何預我，漫刺重煩君。
茶外無祗待，詩邊得細論。
別懷莫兒女，相祝張吾軍。
别诗人余叔云
作者：黄敏求
朝代：宋

万柳堤边住，挑云过艾东。未应为计左，轻去犯诗穷。双屐江湖上，清名宇宙中。折梅作行供，香已破椒红。笔砚无灵久，寒檠自掩门。虚名何预我，漫刺重烦君。茶外无祗待，诗边得细论。别怀莫儿女，相祝张吾军。
别诗人余叔云
作者：黄敏求
朝代：宋

笔砚无灵久，寒檠自掩门。
虚名何预我，漫刺重烦君。
茶外无祗待，计边得细论。
别怀莫儿女，相祝张吾军。
别诗人余叔云·其一
作者：黄敏求
朝代：宋
体裁：五言律诗

万柳堤边住，挑云过艾东。未应为计左，轻去犯诗穷。双屐江湖上，清名宇宙中。折梅作行供，香已破椒红。
别诗人余叔云·其二
作者：黄敏求
朝代：宋
体裁：五言律诗

笔砚无灵久，寒檠自掩门。虚名何预我，漫刺重烦君。茶外无祗待，诗边得细论。别怀莫儿女，相祝张吾军。
古香亭
作者：黄敏求
朝代：宋

矮屋檐前老桂丛，清阴分破广寒宫。谁知万古香无价，藏在黄金一粟中。鹅黄雪缀碧瑶枝，占断风高露下时。吏散予方有公事，嚼花斟酒古香诗。
古香亭·其一
作者：黄敏求
朝代：宋
体裁：七言绝句

矮屋檐前老桂丛，清阴分破广寒宫。谁知万古香无价，藏在黄金一粟中。
古香亭·其一
作者：黄敏求
朝代：宋

矮屋簷前老桂叢，清陰分破廣寒宮。
誰知萬古香無價，藏在黄金一粟中。
古香亭·其二
作者：黄敏求
朝代：宋

鵝黄雪綴碧瑶枝，占斷風高露下時。
吏散予方有公事，嚼花斟酒古香詩。
古香亭·其二
作者：黄敏求
朝代：宋
体裁：七言绝句

鹅黄雪缀碧瑶枝，占断风高露下时。吏散予方有公事，嚼花斟酒古香诗。
寄題靈川簿廨存愛堂二首·其一
作者：黄敏求
朝代：宋

一命如何解濟人，細看存字最精神。
莫專紙上求明愛，胸次渾涵不盡春。
寄題靈川簿廨存愛堂二首·其二
作者：黄敏求
朝代：宋

愛無差等墨之徒，理一由來分則殊。
愛只是情仁是性，合於仁上着工夫。
寄题灵川簿廨存爱堂二首
作者：黄敏求
朝代：宋

一命如何解济人，细看存字最精神。莫专纸上求明爱，胸次浑涵不尽春。爱无差等墨之徒，理一由来分则殊。爱只是情仁是性，合于仁上着工夫。
寄题灵川簿廨存爱堂二首·其一
作者：黄敏求
朝代：宋
体裁：七言绝句

一命如何解济人，细看存字最精神。莫专纸上求明爱，胸次浑涵不尽春。
寄题灵川簿廨存爱堂二首·其二
作者：黄敏求
朝代：宋
体裁：七言绝句

爱无差等墨之徒，理一由来分则殊。爱只是情仁是性，合于仁上着工夫。
書鄭亦山冷澹生活
作者：黄敏求
朝代：宋

九陌紅塵不肯居，携家租屋住西湖。
月香水影賡和靖，雨色晴光憶大蘇。
詩比晚唐成冷淡，人如東野更清臞。
晴窗盡展芳編看，一片寒冰浸玉壺。
書齋
作者：黄敏求
朝代：宋

新闢書齋鶴柵寬，一簾風月儘幽閑。
百年易向忙中過，萬事偏於好處慳。
漫說折腰營斗米，何如留眼看雲山。
只消一卷梅花句，留得林逋在世間。
村乐
作者：黄敏求
朝代：宋

刈尽稻云荞再雪，捣空粒玉粟仍金。
已偿一饱知无欠，围坐青灯语夜深。
村乐
作者：黄敏求
朝代：宋

敲冰汲渌洪茶鼎，撼雪梯薪给地炉。
圃有麦苗畦有菜，更於何地享膏腴。
村乐
作者：黄敏求
朝代：宋

槿篱围裹三间屋，棘堑周遭数亩山。雨后课儿耕种了，茅檐晴曝一冬闲。刈尽稻云荞再雪，捣空粒玉粟仍金。己偿一饱知无欠，围坐青灯语夜深。敲冰汲渌供茶鼎，撼雪梯薪给地炉。圃有麦苗畦有菜，更于何地享膏腴。白首老人纫永日，青裙幼妇馌田间。那知红袖青楼女，帐煖销金倚玉山。桑树鸣鸡深巷犬，南山涧水北山云。五侯门地人如沸，谁识村中乐是君。
村乐
作者：黄敏求
朝代：宋

槿篱围里三间屋，棘堑周遭数亩山。
雨后课儿耕种了，茅簷晴曝一冬闲。
村乐
作者：黄敏求
朝代：宋

白首老人纫永日，青裾幼妇馌田间。
那知红袖青楼女，账煖销金倚玉山。
村乐·其一
作者：黄敏求
朝代：宋

槿篱围裹三间屋，棘堑周遭数亩山。雨后课儿耕种了，茅檐晴曝一冬闲。
村乐·其一
作者：黄敏求
朝代：宋

槿篱围裹三间屋，棘堑週遭数亩山。
雨后课儿耕种了，茅檐晴曝一冬闲。
村乐·其三
作者：黄敏求
朝代：宋
体裁：七言绝句

敲冰汲渌供茶鼎，撼雪梯薪给地炉。圃有麦苗畦有菜，更于何地享膏腴。
村乐·其二
作者：黄敏求
朝代：宋
体裁：七言绝句

刈尽稻云荞再雪，捣空粒玉粟仍金。己偿一饱知无欠，围坐青灯语夜深。
村乐·其五
作者：黄敏求
朝代：宋

桑树鸣鷄深巷犬，南山磵水北山云。
五侯门地人如沸，谁识村中乐是君。
村乐·其五
作者：黄敏求
朝代：宋

桑树鸣鸡深巷犬，南山涧水北山云。五侯门地人如沸，谁识村中乐是君。
村乐·其四
作者：黄敏求
朝代：宋

白首老人纫永日，青裙幼妇馌田间。
那知红袖青楼女，帐暖销金倚玉山。
村乐·其四
作者：黄敏求
朝代：宋

白首老人纫永日，青裙幼妇馌田间。那知红袖青楼女，帐煖销金倚玉山。
村樂·其一
作者：黄敏求
朝代：宋

槿籬圍裹三間屋，棘塹週遭數畝山。
雨後課兒耕種了，茅簷晴曝一冬閑。
村樂·其三
作者：黄敏求
朝代：宋

敲冰汲淥供茶鼎，撼雪梯薪給地爐。
圃有麥苗畦有菜，更於何地享膏腴。
村樂·其二
作者：黄敏求
朝代：宋

刈盡稻雲蕎再雪，搗空粒玉粟仍金。
己償一飽知無欠，圍坐青燈語夜深。
村樂·其五
作者：黄敏求
朝代：宋

桑樹鳴鷄深巷犬，南山磵水北山雲。
五侯門地人如沸，誰識村中樂是君。
村樂·其四
作者：黄敏求
朝代：宋

白首老人紉永日，青裙幼婦饁田間。
那知紅袖青樓女，帳煖銷金倚玉山。
柳絮
作者：黄敏求
朝代：宋

近日柔丝可着鸦，又分晴絮落天涯。
绝无气力元非雪，空费形容不是花。
便解与春遮去路，也添为客重思家。
雨余留得閒踪迹，绿染浮萍夜听蛙。
柳絮
作者：黄敏求
朝代：宋

近日柔丝可着鸦，又分晴絮落天涯。绝无气力元非雪，空费形容不是花。便解与春遮去路，也添为客重思家。雨馀留得閒踪迹，绿染浮萍夜听蛙。
柳絮
作者：黄敏求
朝代：宋

近日柔絲可着鴉，又分晴絮落天涯。
絕無氣力元非雪，空費形容不是花。
便解與春遮去路，也添爲客重思家。
雨餘留得閒蹤跡，綠染浮萍夜聽蛙。
次郑亦山求茶韵
作者：黄敏求
朝代：宋

山谷松风赋响汤，茗瓯今带六经香。
君诗莫道穷无对，高出车声遶九羊。
次郑亦山茶韵
作者：黄敏求
朝代：宋

山谷松风赋响汤，茗瓯今带六经香。君诗莫道穷无对，高出车声绕九羊。
次鄭亦山求茶韻
作者：黄敏求
朝代：宋

山谷松風賦響湯，茗甌今带六經香。
君詩莫道窮無對，高出車聲遶九羊。
水墨水仙
作者：黄敏求
朝代：宋
体裁：七言绝句

玉润金寒情窈窕，缟裙翠带态轻盈。只愁微月清无对，更画梅矾作弟兄。
水墨水仙
作者：黄敏求
朝代：宋

玉潤金寒情窈窕，縞裙翠带態輕盈。
只愁微月清無對，更畫梅礬作弟兄。
游落星寺
作者：黄敏求
朝代：宋
体裁：七言律诗

星江山水甲江东，所到僧房各不同。拳石不知何代陨，数椽恰占一湖中。庐山屏倚朝昏碧，彭蠡帆分上下风。除却金焦相伯仲，其他无此水晶宫。
經理順寧別墅
作者：黄敏求
朝代：宋

未必餘資辦草廬，先從意匠起規模。
某池宜植荷千柄，此地合栽梅幾株。
怕礙看山牆矮築，要寬種菊徑深鋤。
林泉隨分成幽趣，誰計東郊入畫圖。
经理顺宁别墅
作者：黄敏求
朝代：宋

未必余资办草庐，先从意匠起规模。
某池宜植荷千柄，此地合栽梅几株。
怕碍看山墙矮筑，要宽种菊径深锄。
林泉随分成幽趣，谁计东郊入画图。
经理顺宁别墅
作者：黄敏求
朝代：宋

未必馀资办草庐，先从意匠起规模。某池宜植荷千柄，此地合栽梅几株。怕碍看山墙矮筑，要宽种菊径深锄。林泉随分成幽趣，谁计东郊入画图。
訊黄乙山於壽寧寺·其一
作者：黄敏求
朝代：宋

客中聽雨况僧寮，盡日無人訪寂寥。
一枕秋聲供痛快，隔窗風裏有芭蕉。
訊黄乙山於壽寧寺·其二
作者：黄敏求
朝代：宋

草草茅亭古木間，萬琅玕裏一禪關。
秋陰只俟風收盡，分我浮生半日閑。
讯黄乙山于寿宁寺
作者：黄敏求
朝代：宋

客中听雨况僧寮，尽日无人访寂寥。一枕秋声供痛快，隔窗风里有芭蕉。草草茅亭古木间，万琅玕里一禅关。秋阴只俟风收尽，分我浮生半日闲。
讯黄乙山于寿宁寺·其一
作者：黄敏求
朝代：宋

客中听雨况僧寮，尽日无人访寂寥。
一枕秋声供痛快，隔窗风裏有芭蕉。
讯黄乙山于寿宁寺·其一
作者：黄敏求
朝代：宋

客中听雨况僧寮，尽日无人访寂寥。一枕秋声供痛快，隔窗风里有芭蕉。
讯黄乙山于寿宁寺·其二
作者：黄敏求
朝代：宋

草草茅亭古木间，万琅玕裏一禅关。
秋阴只俟风收尽，分我浮生半日闲。
讯黄乙山于寿宁寺·其二
作者：黄敏求
朝代：宋

草草茅亭古木间，万琅玕里一禅关。秋阴只俟风收尽，分我浮生半日闲。
遊落星寺
作者：黄敏求
朝代：宋

星江山水甲江東，所到僧房各不同。
拳石不知何代隕，數椽恰占一湖中。
廬山屏倚朝昏碧，彭蠡帆分上下風。
除却金焦相伯仲，其他無此水晶宮。
野塘杂兴
作者：黄敏求
朝代：宋

仕进固所愿，贫贱亦所忧。抱璞不自珍，过取则足羞。不如寂寞滨，横此野水舟。时乎傥可为，肯逊伊与周。著书俟百世，亦可轲与丘。进退两不恶，久矣吾其筹。地僻车马稀，柴门不须扃。晨兴正衣冠，浣手供炉馨。奈此日永何，閒课离骚经。一片兰茝心，千古日月明。尔岂乏忠愤，所欠惟和平。要之仕与止，奚必分重轻。吾但适吾可，不愿得尔名。
野塘杂兴·其一
作者：黄敏求
朝代：宋

仕进固所愿，贫贱亦所忧。
抱璞不自珍，过取则足羞。
不如寂寞滨，横此野水舟。
时乎傥可为，肯逊伊与周。
着书俟百世，亦可轲与丘。
进退两不恶，久矣吾其筹。
野塘杂兴·其一
作者：黄敏求
朝代：宋

仕进固所愿，贫贱亦所忧。抱璞不自珍，过取则足羞。不如寂寞滨，横此野水舟。时乎傥可为，肯逊伊与周。著书俟百世，亦可轲与丘。进退两不恶，久矣吾其筹。
野塘杂兴·其二
作者：黄敏求
朝代：宋
体裁：古风

地僻车马稀，柴门不须扃。晨兴正衣冠，浣手供炉馨。奈此日永何，閒课离骚经。一片兰茝心，千古日月明。尔岂乏忠愤，所欠惟和平。要之仕与止，奚必分重轻。吾但适吾可，不愿得尔名。
野塘雜興·其一
作者：黄敏求
朝代：宋

仕進固所願，貧賤亦所憂。
抱璞不自珍，過取則足羞。
不如寂寞濱，橫此野水舟。
時乎儻可爲，肯遜伊與周。
著書俟百世，亦可軻與丘。
進退兩不惡，久矣吾其籌。
野塘雜興·其二
作者：黄敏求
朝代：宋

地僻車馬稀，柴門不須扃。
晨興正衣冠，浣手供爐馨。
奈此日永何，閒課離騷經。
一片蘭茝心，千古日月明。
爾豈乏忠憤，所欠惟和平。
要之仕與止，奚必分重輕。
吾但適吾可，不願得爾名。
題陳篔谷陳野逸吟藁
作者：黄敏求
朝代：宋

謝却梅花吟課少，苦無心事惱陶泓。
得君近日詩編讀，增我晴窗眼力明。
爽似暑風秋九夏，清踰夜月晝三更。
後山衣鉢塵埃久，頼有雙英主夏盟。
题陈筼谷陈野逸吟藁
作者：黄敏求
朝代：宋

谢却梅花吟课少，苦无心事恼陶泓。得君近日诗编读，增我晴窗眼力明。爽似暑风秋九夏，清踰夜月昼三更。后山衣钵尘埃久，赖有双英主夏盟。
题陈篔谷陈野逸吟藁
作者：黄敏求
朝代：宋

谢却梅花吟课少，苦无心事恼陶泓。
得君近日诗编读，增我晴窗眼力明。
爽似暑风秋九夏，清踰夜月昼三更。
后山衣钵尘埃久，頼有双英主夏盟。
白藕
作者：黄文度
朝代：宋

白藕花前一信風，颯然吹雨到梧桐。
可憐一段淒涼意，併入西窗客夢中。
白藕
作者：黄文度
朝代：宋

白藕花前一信风，飒然吹雨到梧桐。
可怜一段凄凉意，併入西窗客梦中。
白藕
作者：黄文度
朝代：宋

白藕花前一信风，飒然吹雨到梧桐。可怜一段凄凉意，并入西窗客梦中。
上天池寺
作者：黄文雷
朝代：宋

蟠际均衡岳，千峰独出群。鲲鹏从水击，翼轸验天文。旷野风行雨，曾霄日贯云。僧言兴废事，因念福王勋。始从平地望，宛在九霄中。不意身能到，平生心并空。江淮通好雨，日月会刚风。三伏凉如水，蟠拿想白龙。今古无穷恨，山林只自豪。云行地欲尽，风立天相高。灵草如堪饵，浮生计可逃。人间何扰扰，万里一秋毫。
上天池寺·其一
作者：黄文雷
朝代：宋

蟠际均衡岳，千峯独出群。
鲲鹏从水击，翼轸验天文。
旷野风行雨，曾霄日贯云。
僧言兴废事，因念福王勋。
上天池寺·其一
作者：黄文雷
朝代：宋

蟠际均衡岳，千峰独出群。鲲鹏从水击，翼轸验天文。旷野风行雨，曾霄日贯云。僧言兴废事，因念福王勋。
上天池寺·其一
作者：黄文雷
朝代：宋

蟠際均衡嶽，千峯獨出群。
鯤鵬從水擊，翼軫驗天文。
曠野風行雨，曾霄日貫雲。
僧言興廢事，因念福王勳。
上天池寺·其三
作者：黄文雷
朝代：宋
体裁：五言律诗

今古无穷恨，山林只自豪。云行地欲尽，风立天相高。灵草如堪饵，浮生计可逃。人间何扰扰，万里一秋毫。
上天池寺·其三
作者：黄文雷
朝代：宋

今古無窮恨，山林只自豪。
雲行地欲盡，風立天相高。
靈草如堪餌，浮生計可逃。
人間何擾擾，萬里一秋毫。
上天池寺·其二
作者：黄文雷
朝代：宋

始从平地望，宛在九霄中。
不意身能到，平生心併空。
江淮通好雨，日月会刚风。
三伏凉如水，蟠拏想白龙。
上天池寺·其二
作者：黄文雷
朝代：宋

始从平地望，宛在九霄中。不意身能到，平生心并空。江淮通好雨，日月会刚风。三伏凉如水，蟠拿想白龙。
上天池寺·其二
作者：黄文雷
朝代：宋

始從平地望，宛在九霄中。
不意身能到，平生心併空。
江淮通好雨，日月會剛風。
三伏凉如水，蟠拏想白龍。
东塘舟中
作者：黄文雷
朝代：宋
体裁：五言律诗

初识东塘路，言寻槜李船。鱼盐千古地，吴越一家天。梦觉何为者，行藏不偶然。半溪疏竹影，相送海云边。
东塘舟中
作者：黄文雷
朝代：宋

安识东塘路，言寻槜李船。
鱼盐千古地，吴越一家天。
梦觉何为者，行藏不偶然。
半溪疏竹影，相送海云边。
二桥图
作者：黄文雷
朝代：宋

翔龙下卷江东土，孙郎初得桥家女。桥家本自重曹瞒，只鸡斗酒空酸楚。衿情正用留阿瑜，尚得人前称肺腑。百年王气竟销沉，妙写丹青娇欲语。香闺搦管记何书，并蒂芙蓉按花谱。那知不是未嫁时，本末无从勘彤史。词人多事管闲愁，铜雀纷纷底歌舞。尽强被发向黄垆，只与东阿传洛浦。
二桥图
作者：黄文雷
朝代：宋

翔龙下卷江东土，孙郎初得桥家女。
桥家本自重曹瞒，隻鸡斗酒空酸楚。
衿情正用留阿瑜，尚得人前称肺腑。
百年王气竟销沉，妙写丹青娇欲语。
香闺搦管记何书，并蔕芙蓉按花谱。
那知不是未嫁时，本末无从勘彤史。
词人多事管闲愁，铜雀纷纷底歌舞。
尽强被髮向黄垆，只与东阿传洛浦。
二橋圖
作者：黄文雷
朝代：宋

翔龍下卷江東土，孫郎初得橋家女。
橋家本自重曹瞞，隻雞斗酒空酸楚。
衿情正用留阿瑜，尚得人前稱肺腑。
百年王氣竟銷沉，妙寫丹青嬌欲語。
香閨搦管記何書，並蔕芙蓉按花譜。
那知不是未嫁時，本末無從勘彤史。
詞人多事管閑愁，銅雀紛紛底歌舞。
儘强被髮向黄壚，只與東阿傳洛浦。
偕周伯弜題天申宮蘇文忠公畫像
作者：黄文雷
朝代：宋

大澤沾荒裔，靈山識老臣。
微茫雲外迹，衰病瘴中身。
濕草寒碑夕，晴花午殿春。
高檐風雨斷，猶避六丁神。
冬郊
作者：黄文雷
朝代：宋

冬郊見初晴，空林夕陽軟。
歸牛無人驅，欲涉行轉緩。
新藁明屋山，失喜鵲爭喚。
絕勝門外人，流冗及歲亂。
冬郊
作者：黄文雷
朝代：宋
体裁：古风

冬郊见初晴，空林夕阳软。归牛无人驱，欲涉行转缓。新藁明屋山，失喜鹊争唤。绝胜门外人，流冗及岁乱。
南丰道中
作者：黄文雷
朝代：宋

此县闻天下，披图且万家。螭头馀佛屋，鹿角卧江沙。好与苏凋瘵，谁令息叹嗟。春风多少意，残竹映疏花。此亦勤农者，畬田半入云。龙蛇因尔杂，玉石故难分。天地其如数，江山未返魂。茅茨倦行李，何自戒重门。此路通南国，于今人少行。遗民依庙住，旷野用锄耕。古木刀痕熟，空山鬼火惊。犹闻宿师处，仓猝又招兵。想见承平日，兹为富庶乡。门庭存位置，井臼隔垣墙。草市宜区种，空村又夕阳。谁欤真致此，盗贼已天亡。大村三伯辈，同此就天诛。锐欲取禾耳，那知暴骨乎。云疑鹅鹳阵，风想虎狼都。掩骼行春令，毋令长媚狐。
南丰道中·其一
作者：黄文雷
朝代：宋

此县闻天下，披图且万家。
螭头余佛屋，鹿角卧江沙。
好与苏凋瘵，谁令息叹嗟。
春风多少意，残竹映疏花。
南丰道中·其一
作者：黄文雷
朝代：宋

此县闻天下，披图且万家。螭头馀佛屋，鹿角卧江沙。好与苏凋瘵，谁令息叹嗟。春风多少意，残竹映疏花。
南丰道中·其三
作者：黄文雷
朝代：宋

此路通南国，于今人少行。遗民依庙住，旷野用锄耕。古木刀痕熟，空山鬼火惊。犹闻宿师处，仓猝又招兵。
南丰道中·其三
作者：黄文雷
朝代：宋

此路通南国，于今人少行。
遗民依庙住，旷野用锄耕。
古木刀痕熟，空山鬼炎惊。
犹闻宿师处，仓猝又招兵。
南丰道中·其二
作者：黄文雷
朝代：宋
体裁：五言律诗

此亦勤农者，畬田半入云。龙蛇因尔杂，玉石故难分。天地其如数，江山未返魂。茅茨倦行李，何自戒重门。
南丰道中·其五
作者：黄文雷
朝代：宋
体裁：五言律诗

大村三伯辈，同此就天诛。锐欲取禾耳，那知暴骨乎。云疑鹅鹳阵，风想虎狼都。掩骼行春令，毋令长媚狐。
南丰道中·其四
作者：黄文雷
朝代：宋
体裁：五言律诗

想见承平日，兹为富庶乡。门庭存位置，井臼隔垣墙。草市宜区种，空村又夕阳。谁欤真致此，盗贼已天亡。
南紀
作者：黄文雷
朝代：宋

南紀霑王澤，涵濡已百年。
故應逢小劫，何得怨蒼天。
舊觀寧無日，浮生自可憐。
永懷千古事，感慨淚漣漣。
南纪
作者：黄文雷
朝代：宋

南纪沾王泽，涵濡已百年。故应逢小劫，何得怨苍天。旧观宁无日，浮生自可怜。永怀千古事，感慨泪涟涟。
南纪
作者：黄文雷
朝代：宋

南纪霑王泽，涵濡已百年。
故应逢小劫，何得怨苍天。
旧观宁无日，浮生自可怜。
永怀千古事，感慨泪涟涟。
南豐道中·其一
作者：黄文雷
朝代：宋

此縣聞天下，披圖且萬家。
螭頭餘佛屋，鹿角卧江沙。
好與蘇凋瘵，誰令息歎嗟。
春風多少意，殘竹映疏花。
南豐道中·其三
作者：黄文雷
朝代：宋

此路通南國，于今人少行。
遺民依廟住，曠野用鋤耕。
古木刀痕熟，空山鬼炎驚。
猶聞宿師處，倉猝又招兵。
南豐道中·其二
作者：黄文雷
朝代：宋

此亦勤農者，畬田半入雲。
龍蛇因爾雜，玉石故難分。
天地其如數，江山未返魂。
茅茨倦行李，何自戒重門。
南豐道中·其五
作者：黄文雷
朝代：宋

大村三伯輩，同此就天誅。
銳欲取禾耳，那知暴骨乎。
雲疑鵝鸛陣，風想虎狼都。
掩骼行春令，毋令長媚狐。
南豐道中·其四
作者：黄文雷
朝代：宋

想見承平日，茲爲富庶鄉。
門庭存位置，井臼隔垣牆。
草市宜區種，空村又夕陽。
誰歟真致此，盜賊已天亡。
古石
作者：黄文雷
朝代：宋

贔屭窗前石，參差類虎螭。
秋晴蘚可剝，歲晏竹相宜。
要自山川出，那知陵谷移。
摩挲群玉瘦，風助馬王悲。
古石
作者：黄文雷
朝代：宋
体裁：五言律诗

赑屃窗前石，参差类虎螭。秋晴藓可剥，岁晏竹相宜。要自山川出，那知陵谷移。摩挲群玉瘦，风助马王悲。
和陶
作者：黄文雷
朝代：宋

志士方进身，恨不以羽飞。束缚归山冈，竟为人所悲。白杨夜萧萧，顾此何足依。百岁会有尽，智愚同所归。奈此后之人，未老形已衰。有酒不暇饮，而恐心事违。林表有宿霭，谷鸟相啾喧。听此心烦劳，启窗西南偏。天气总未佳，白云生陇山。欲访云间人，雨至或未还。拨灰书且住，首肯心中言。黄河一再清，似是上古时。风雅久已降，后来无文辞。清风日沦落，世道皆如兹。工华不工实，此话我所疑。文章有心印，昔人端不欺。但恨智者少，吾亦少卑之。上有碧松林，下有白石道。中有学仙人，自号枯松老。蜕身千岁馀，坐息如木槁。面目剧严冷，但道空虚好。袖出天甲书，意色轻鸿宝。此老诚可人，吾欲从师表。牧牛上阳坡，角挂上下经。吴童歌且谣，旨趣皆混成。东西两山间，饱见日月更。归来松阴凉，夕阳满前庭。黄叶从风翻，萧飒草际鸣。再拜谢天公，赋此小人情。
和陶·其一
作者：黄文雷
朝代：宋
体裁：古风

志士方进身，恨不以羽飞。束缚归山冈，竟为人所悲。白杨夜萧萧，顾此何足依。百岁会有尽，智愚同所归。奈此后之人，未老形已衰。有酒不暇饮，而恐心事违。
和陶·其一
作者：黄文雷
朝代：宋

志士方進身，恨不以羽飛。
束縛歸山岡，竟爲人所悲。
白楊夜蕭蕭，顧此何足依。
百歲會有盡，智愚同所歸。
奈此後之人，未老形已衰。
有酒不暇飲，而恐心事違。
和陶·其三
作者：黄文雷
朝代：宋
体裁：古风

黄河一再清，似是上古时。风雅久已降，后来无文辞。清风日沦落，世道皆如兹。工华不工实，此话我所疑。文章有心印，昔人端不欺。但恨智者少，吾亦少卑之。
和陶·其三
作者：黄文雷
朝代：宋

黄河一再清，似是上古時。
風雅久已降，後來無文辭。
清風日淪落，世道皆如茲。
工華不工實，此話我所疑。
文章有心印，昔人端不欺。
但恨智者少，吾亦少卑之。
和陶·其二
作者：黄文雷
朝代：宋
体裁：古风

林表有宿霭，谷鸟相啾喧。听此心烦劳，启窗西南偏。天气总未佳，白云生陇山。欲访云间人，雨至或未还。拨灰书且住，首肯心中言。
和陶·其二
作者：黄文雷
朝代：宋

林表有宿靄，谷鳥相啾喧。
聽此心煩勞，啟窗西南偏。
天氣總未佳，白雲生隴山。
欲訪雲間人，雨至或未還。
撥灰書且住，首肯心中言。
和陶·其五
作者：黄文雷
朝代：宋
体裁：古风

牧牛上阳坡，角挂上下经。吴童歌且谣，旨趣皆混成。东西两山间，饱见日月更。归来松阴凉，夕阳满前庭。黄叶从风翻，萧飒草际鸣。再拜谢天公，赋此小人情。
和陶·其五
作者：黄文雷
朝代：宋

牧牛上陽坡，角掛上下經。
吳童歌且謠，旨趣皆混成。
東西兩山間，飽見日月更。
歸來松陰凉，夕陽滿前庭。
黄葉從風翻，蕭颯草際鳴。
再拜謝天公，賦此小人情。
和陶·其四
作者：黄文雷
朝代：宋

上有碧松林，下有白石道。
中有学仙人，自号枯松老。
蜕身千岁余，坐息如木槁。
面目剧严冷，但道空虚好。
袖出天甲书，意色轻鸿宝。
此老诚可人，吾欲从师表。
和陶·其四
作者：黄文雷
朝代：宋

上有碧松林，下有白石道。中有学仙人，自号枯松老。蜕身千岁馀，坐息如木槁。面目剧严冷，但道空虚好。袖出天甲书，意色轻鸿宝。此老诚可人，吾欲从师表。
和陶·其四
作者：黄文雷
朝代：宋

上有碧松林，下有白石道。
中有學仙人，自號枯松老。
蛻身千歲餘，坐息如木槁。
面目劇嚴冷，但道空虛好。
袖出天甲書，意色輕鴻寶。
此老誠可人，吾欲從師表。
天申宫苏文忠画像
作者：黄文雷
朝代：宋
体裁：五言律诗

大泽沾荒裔，灵山识老臣。微茫云外迹，衰病瘴中身。湿草寒碑夕，晴花午殿春。高檐风雨断，犹避六丁神。
岁晚归自临川
作者：黄文雷
朝代：宋
体裁：五言律诗

半世生群盗，穷年见乱离。出门偏念母，挟策欲干谁。雪重人踪绝，山寒火气低。平时来往地，满目尽忧疑。
往年因讀岳王傳嘗爲之賦今過東林睹其遺像感而申頌之·其一
作者：黄文雷
朝代：宋

將軍英爽冠人豪，眼底山河累寶刀。
青女護香天亦悞，黑龍飲渭數何逃。
當時僧說松楸犯，今日人推閥閲高。
珍重王孫方鼎貴，莫將歌舞替征袍。
往年因讀岳王傳嘗爲之賦今過東林睹其遺像感而申頌之·其二
作者：黄文雷
朝代：宋

欲壞長城豈自由，江人重唱白符鳩。
熏天富貴還須盡，從古忠良類若仇。
獄吏但能書牘背，相公終欲割鴻溝。
書生志念閑無用，長想朱雲地下遊。
往年因读岳王传尝为之赋今过东林睹其遗像感而申颂之
作者：黄文雷
朝代：宋

将军英爽冠人豪，眼底山河累宝刀。青女护香天亦误，黑龙饮渭数何逃。当时僧说松楸犯，今日人推阀阅高。珍重王孙方鼎贵，莫将歌舞替征袍。欲坏长城岂自由，江人重唱白符鸠。熏天富贵还须尽，从古忠良类若仇。狱吏但能书牍背，相公终欲割鸿沟。书生志念闲无用，长想朱云地下游。
往年因读岳王传尝为之赋今过东林睹其遗像感而申颂之·其一
作者：黄文雷
朝代：宋

将军英爽冠人豪，眼底山河累宝刀。
青女护香天亦悞，黑龙饮渭数何逃。
当时僧说松楸犯，今日人推阀阅高。
珍重王孙方鼎贵，莫将歌舞替征袍。
往年因读岳王传尝为之赋今过东林睹其遗像感而申颂之·其一
作者：黄文雷
朝代：宋
体裁：七言律诗

将军英爽冠人豪，眼底山河累宝刀。青女护香天亦误，黑龙饮渭数何逃。当时僧说松楸犯，今日人推阀阅高。珍重王孙方鼎贵，莫将歌舞替征袍。
往年因读岳王传尝为之赋今过东林睹其遗像感而申颂之往年因读岳王传尝为之赋今过东林睹其遗像感而申颂之·其二
作者：黄文雷
朝代：宋
体裁：七言律诗

欲坏长城岂自由，江人重唱白符鸠。熏天富贵还须尽，从古忠良类若仇。狱吏但能书牍背，相公终欲割鸿沟。书生志念闲无用，长想朱云地下游。
挽程孺人
作者：黄文雷
朝代：宋
体裁：五言律诗

有炜遵彤管，无嫌各紫枢。清心能敏悟，雅性谢骄舒。奉诰期鸾彩，传经嘱凤雏。妙年仙格迅，琬琰不胜书。
挽程孺人
作者：黄文雷
朝代：宋

有煒遵彤管，無嫌各紫樞。
清心能敏悟，雅性謝驕舒。
奉誥期鸞彩，傳經囑鳳雛。
妙年仙格迅，琬琰不勝書。
无恙
作者：黄文雷
朝代：宋

北去初无恙，传疑路不通。戈鋋亭障密，榜牍训辞工。落日鸟飞急，空山花自红。若为能诅盗，桑匕斗星中。
无恙
作者：黄文雷
朝代：宋

北去初无恙，传疑路不通。
戈鋋亭障密，牓牍训辞工。
落日鸟飞急，空山花自红。
若为能诅盗，桑匕斗星中。
昭君行
作者：黄文雷
朝代：宋

君不見未央前殿羅九賓，漢皇南面呼韓臣。
無人作歌繼大雅，至今遺恨悲昭君。
丙殿春閑鬭馮傅，掖庭新花隔烟霧。
票姚枉奪燕支山，玉顔竟上氈車去。
人生流落那得知，不應畫史嫌蛾眉。
癡心只共琵琶語，歸夢空隨鴻雁飛。
穹廬隨分薄梳洗，世間禍福還相倚。
上流厭人能幾時，後來燕啄皇孫死。
野狐落中高臺傾，宮人斜邊曲池平。
千秋萬歲總如此，誰似青冢年年青。
昭君行
作者：黄文雷
朝代：宋
体裁：古风

君不见未央前殿罗九宾，汉皇南面呼韩臣。无人作歌继大雅，至今遗恨悲昭君。丙殿春闲斗冯傅，掖庭新花隔烟雾。票姚枉夺燕支山，玉颜竟上毡车去。人生流落那得知，不应画史嫌蛾眉。痴心只共琵琶语，归梦空随鸿雁飞。穹庐随分薄梳洗，世间祸福还相倚。上流厌人能几时，后来燕啄皇孙死。野狐落中高台倾，宫人斜边曲池平。千秋万岁总如此，谁似青冢年年青。
晓行
作者：黄文雷
朝代：宋

一水来不极，两山青欲连。夜雨瀑初涨，晓云路难缘。此宁有人迹，四顾风竹喧。渡桥复何归，倚崖桃初然。
晓行
作者：黄文雷
朝代：宋

一水来不极，两山青欲连。
夜雨瀑初涨，晓云路难缘。
此宁有人迹，四顾风竹喧。
渡桥復何归，倚崖桃初然。
晚立
作者：黄文雷
朝代：宋

独游得荒蹊，晚意与心会。水声远才闻，山色静可对。鸟语林塘边，犬鸣篱落外。柴门未须关，月在东峰背。
晚立
作者：黄文雷
朝代：宋

独游得荒蹊，晚意与心会。
水声远纔闻，山色静可对。
鸟语林塘边，犬鸣篱落外。
柴门未须关，月在东峰背。
晚立
作者：黄文雷
朝代：宋

獨游得荒蹊，晚意與心會。
水聲遠纔聞，山色靜可對。
鳥語林塘邊，犬鳴籬落外。
柴門未須關，月在東峰背。
曉行
作者：黄文雷
朝代：宋

一水來不極，兩山青欲連。
夜雨瀑初漲，曉雲路難緣。
此寧有人跡，四顧風竹喧。
渡橋復何歸，倚崖桃初然。
東塘舟中
作者：黄文雷
朝代：宋

初識東塘路，言尋槜李船。
魚鹽千古地，吳越一家天。
夢覺何爲者，行藏不偶然。
半溪疏竹影，相送海雲邊。
次陈刚父见简韵
作者：黄文雷
朝代：宋

呦呦苹野春。我友二三子。
归山睡初足，涧壑秋风起。
一瓣无尽香，黄云绕书几。
别吟极隽永，形魂清九耳。
次陈刚父见简韵
作者：黄文雷
朝代：宋

我居深山中，细哦求友篇。解后潮海滨，得此璧一联。山立古先民，期君能拍肩。茫茫宇宙心，楚楚东南贤。读书知姓名，心死非貌敬。昭回不在小，中天揭西柄。空山三木榻，绿满风雨径。岁寒毋忘我，细意匡山咏。呦呦苹野春，我友二三子。归山睡初足，涧壑秋风起。一瓣无尽香，黄云绕书几。别吟极隽永，形魂清九耳。
次陈刚父见简韵
作者：黄文雷
朝代：宋

读书知姓名，心死蜚貌敬。
昭回不在小，中天揭西柄。
空山三木榻，绿满风雨径。
岁寒毋忘我，细意匡山咏。
次陈刚父见简韵·其一
作者：黄文雷
朝代：宋
体裁：古风

我居深山中，细哦求友篇。解后潮海滨，得此璧一联。山立古先民，期君能拍肩。茫茫宇宙心，楚楚东南贤。
次陈刚父见简韵·其三
作者：黄文雷
朝代：宋
体裁：古风

呦呦苹野春，我友二三子。归山睡初足，涧壑秋风起。一瓣无尽香，黄云绕书几。别吟极隽永，形魂清九耳。
次陈刚父见简韵·其二
作者：黄文雷
朝代：宋
体裁：古风

读书知姓名，心死非貌敬。昭回不在小，中天揭西柄。空山三木榻，绿满风雨径。岁寒毋忘我，细意匡山咏。
次陳剛父見簡韻·其一
作者：黄文雷
朝代：宋

我居深山中，細哦求友篇。
解后潮海濱，得此璧一聯。
山立古先民，期君能拍肩。
茫茫宇宙心，楚楚東南賢。
次陳剛父見簡韻·其三
作者：黄文雷
朝代：宋

呦呦苹野春，我友二三子。
歸山睡初足，澗壑秋風起。
一瓣無盡香，黄雲繞書几。
別吟極雋永，形魂清九耳。
次陳剛父見簡韻·其二
作者：黄文雷
朝代：宋

讀書知姓名，心死非貌敬。
昭回不在小，中天揭西柄。
空山三木榻，綠滿風雨徑。
歲寒毋忘我，細意匡山詠。
次黄存之东皋韵
作者：黄文雷
朝代：宋

抱膝东皋下，春风又草庐。
海仙将可见，溪友未宜疏。
楷著祈年疏，闲笺种树书。
西山頮烟雨，容易长嘉蔬。
次黄存之东皋韵
作者：黄文雷
朝代：宋

艺木东皋下，新荣冒水涯。
锦机分箔闹，青子亚枝斜。
犊角初生笋，龙须正引瓜。
吸清双玉井，留客品尝茶。
次黄存之东皋韵
作者：黄文雷
朝代：宋

艺木东皋下，新荣冒水涯。锦机分箔闹，青子亚枝斜。犊角初生笋，龙须正引瓜。汲清双玉井，留客品尝茶。抱膝东皋下，春风又草庐。海仙将可见，溪友未宜疏。楷著祈年疏，闲笺种树书。西山颒烟雨，容易长嘉蔬。负耒东皋下，沟塍稻秫分。污邪争一溉，台笠事重耘。豳雅春称寿，秦讴岁劳勤。无功虚作传，农绩未如君。挟册东皋下，从人笑未玄。传真秧马帖，参透牧牛篇。列岫窗前月，平湖坞外烟。似蒙稽古力，钟鼎岂其然。
次黄存之东皋韵·其一
作者：黄文雷
朝代：宋

艺木东皋下，新荣冒水涯。锦机分箔闹，青子亚枝斜。犊角初生笋，龙须正引瓜。汲清双玉井，留客品尝茶。
次黄存之东皋韵·其一
作者：黄文雷
朝代：宋

艺木东皋下，新荣冒水涯。
锦机分箔闹，青子亚枝斜。
犊角初生笋，龙鬚正引瓜。
汲清双玉井，留客品尝茶。
次黄存之东皋韵·其三
作者：黄文雷
朝代：宋
体裁：五言律诗

负耒东皋下，沟塍稻秫分。污邪争一溉，台笠事重耘。豳雅春称寿，秦讴岁劳勤。无功虚作传，农绩未如君。
次黄存之东皋韵·其二
作者：黄文雷
朝代：宋

抱膝东皋下，春风又草庐。
海仙将可见，溪友未宜疏。
楷着祈年疏，闲笺种树书。
西山颒烟雨，容易长嘉蔬。
次黄存之东皋韵·其二
作者：黄文雷
朝代：宋

抱膝东皋下，春风又草庐。海仙将可见，溪友未宜疏。楷著祈年疏，闲笺种树书。西山颒烟雨，容易长嘉蔬。
次黄存之东皋韵·其四
作者：黄文雷
朝代：宋
体裁：五言律诗

挟册东皋下，从人笑未玄。传真秧马帖，参透牧牛篇。列岫窗前月，平湖坞外烟。似蒙稽古力，钟鼎岂其然。
次黄存之東皋韻·其一
作者：黄文雷
朝代：宋

藝木東臯下，新榮冒水涯。
錦機分箔閙，青子亞枝斜。
犢角初生笋，龍鬚正引瓜。
汲清雙玉井，留客品嘗茶。
次黄存之東皋韻·其三
作者：黄文雷
朝代：宋

負耒東臯下，溝塍稻秫分。
汙邪爭一溉，臺笠事重耘。
豳雅春稱壽，秦謳歲勞勤。
無功虛作傳，農績未如君。
次黄存之東皋韻·其二
作者：黄文雷
朝代：宋

抱膝東臯下，春風又草廬。
海仙將可見，溪友未宜疏。
楷著祈年疏，閑箋種樹書。
西山頮烟雨，容易長嘉蔬。
次黄存之東皋韻·其四
作者：黄文雷
朝代：宋

挾冊東臯下，從人笑未玄。
傳真秧馬帖，參透牧牛篇。
列岫窗前月，平湖塢外烟。
似蒙稽古力，鍾鼎豈其然。
歲晚歸自臨川
作者：黄文雷
朝代：宋

半世生群盜，窮年見亂離。
出門偏念母，挾策欲干誰。
雪重人蹤絕，山寒火氣低。
平時來往地，滿目盡憂疑。
無恙
作者：黄文雷
朝代：宋

北去初無恙，傳疑路不通。
戈鋋亭障密，牓牘訓辭工。
落日鳥飛急，空山花自紅。
若爲能詛盜，桑匕斗星中。
玉壶即事
作者：黄文雷
朝代：宋
体裁：七言律诗

雨过条风着柳芽，淡黄浅绿嫩如花。陂湖漾漾初侵路，蜂燕纷纷各理家。带郭园林仙苑近，送春船舫绣帘遮。芸窗倦倚何山翠，暖霭轻笼日脚斜。
玉壺即事
作者：黄文雷
朝代：宋

雨過條風着柳芽，淡黄淺綠嫩如花。
陂湖漾漾初侵路，蜂燕紛紛各理家。
带郭園林仙苑近，送春船舫繡簾遮。
芸窗倦倚何山翠，暖靄輕籠日脚斜。
登楼有感
作者：黄文雷
朝代：宋

顾陆风流几夕阳，桑畴麦陇自凄凉。
山从地尽云垂海，水共天浮日射洋。
门卒何年隐吴市，啬夫当日爱桐乡。
蚁封未敢夸荣策，芳草无人且自芳。
登楼有感
作者：黄文雷
朝代：宋

顾陆风流几夕阳，桑畴麦陇自凄凉。山从地尽云垂海，水共天浮日射洋。门卒何年隐吴市，啬夫当日爱桐乡。蚁封未敢誇荣策，芳草无人且自芳。
登楼有感
作者：黄文雷
朝代：宋

顾陆风流几夕阳，桑畴麦陇自凄凉。
山从地尽云垂海，水共天浮日射洋。
门卒何年隠吴市，啬夫当日爱桐乡。
蚁封未敢夸荣策，芳草无人且自芳。
登樓有感
作者：黄文雷
朝代：宋

顧陸風流幾夕陽，桑疇麥隴自淒凉。
山從地盡雲垂海，水共天浮日射洋。
門卒何年隠吳市，嗇夫當日愛桐鄉。
蟻封未敢誇榮策，芳草無人且自芳。
石头怀古
作者：黄文雷
朝代：宋

长江日浩浩，跂予望淮南。禹画足广轮，王气分殽函。朝市一以建，蟠踞诚匪惭。中躔胡尘悲，六龙此停骖。衣冠幸有地，喙息赖未歼。岂惟时贤力，要是天险参。颇闻京洛墟，不救狐兔馋。厌难故有道，往悔宁非贪。前登石头路，得共北客谭。新秋带归鸿，落日随征帆。吊古意未厌，鼓钟已酣酣。
石头怀古
作者：黄文雷
朝代：宋

长江日浩浩，跂予望淮南。
禹画足广轮，王气分殽函。
朝市一以建，蟠踞诚匪惭。
中躔胡尘悲，六龙此停骖。
衣冠幸有地，喙息頼未歼。
岂惟时贤力，要是天险参。
颇闻京洛墟，不救狐兔馋。
厌难故有道，往悔宁非贪。
前登石头路，得共北客谭。
新秋带归鸿，落日随征帆。
弔古意未厌，鼓钟已酣酣。
石頭懷古
作者：黄文雷
朝代：宋

長江日浩浩，跂予望淮南。
禹畫足廣輪，王氣分殽函。
朝市一以建，蟠踞誠匪慚。
中躔胡塵悲，六龍此停驂。
衣冠幸有地，喙息頼未殲。
豈惟時賢力，要是天險參。
頗聞京洛墟，不救狐兔饞。
厭難故有道，往悔寧非貪。
前登石頭路，得共北客譚。
新秋带歸鴻，落日隨征帆。
弔古意未厭，鼓鍾已酣酣。
絕句·其一
作者：黄文雷
朝代：宋

乳燕飛飛簾影遲，不晴不雨晚春時。
開窗縱目消書困，風送楊花落硯池。
絕句·其三
作者：黄文雷
朝代：宋

一室如窩且屈蟠，稍加糊冪得心寬。
欲教禁足名安樂，只恐難支大暑寒。
絕句·其二
作者：黄文雷
朝代：宋

琴劍平生嘆薄游，雲間春晚思如秋。
夢回月浸書窗冷，身在吳松江盡頭。
絕句·其四
作者：黄文雷
朝代：宋

莫怪人言濟叔癡，東行西去又思歸。
兒童舊讀從溫故，一笑今朝到式微。
绝句
作者：黄文雷
朝代：宋

乳燕飞飞帘影迟，不晴不雨晚春时。开窗纵目消书困，风送杨花落砚池。琴剑平生叹薄游，云间春晚思如秋。梦回月浸书窗冷，身在吴松江尽头。一室如窝且屈蟠，稍加糊幂得心宽。欲教禁足名安乐，只恐难支大暑寒。莫怪人言济叔痴，东行西去又思归。儿童旧读从温故，一笑今朝到式微。
绝句·其一
作者：黄文雷
朝代：宋
体裁：七言绝句

乳燕飞飞帘影迟，不晴不雨晚春时。开窗纵目消书困，风送杨花落砚池。
绝句·其三
作者：黄文雷
朝代：宋
体裁：七言绝句

一室如窝且屈蟠，稍加糊幂得心宽。欲教禁足名安乐，只恐难支大暑寒。
绝句·其二
作者：黄文雷
朝代：宋

琴剑平生叹薄游，云间春晚思如秋。梦回月浸书窗冷，身在吴松江尽头。
绝句·其二
作者：黄文雷
朝代：宋

琴剑平生嘆薄游，云间春晚思如秋。
梦回月浸书窗冷，身在吴松江尽头。
绝句·其四
作者：黄文雷
朝代：宋
体裁：七言绝句

莫怪人言济叔痴，东行西去又思归。儿童旧读从温故，一笑今朝到式微。
自广
作者：黄文雷
朝代：宋
体裁：七言律诗

今古纷纷孰控抟，太平方寸豁忧端。后千年去人何似，外九州来天更宽。风雨南山飞霹雳，江湖北斗挂阑干。要知元命真消息，沧海神龙自屈蟠。
自廣
作者：黄文雷
朝代：宋

今古紛紛孰控摶，太平方寸豁憂端。
後千年去人何似，外九州來天更寬。
風雨南山飛霹靂，江湖北斗掛闌干。
要知元命真消息，滄海神龍自屈蟠。
西域图
作者：黄文雷
朝代：宋

大哉天地间，品类不可齐。谁为好事人，貌此县度西。松花琐碎沙草肥，是间可牧羊千蹄。可怜群鹿正走险，或尔剥割衣其皮。啜湩树桦尚有理，穴？插齿吁何为。吾闻中原全盛时，重译解辫朝京师。怀方象胥饬乃事，幻人诡伎何能奇。煌煌烈祖鉴古作，玉斧画地分华夷。羌浑何者宅荥洛，蠕蠕异类方纷披。或为盘瓠孙，或为天狼妻。冠带之国尽狐兔，玉门万里那得知。还君此画双涕洟，愿赋周官王会诗。
西域图
作者：黄文雷
朝代：宋
体裁：古风

大哉天地间，品类不可齐。谁为好事人，貌此县度西。松花琐碎沙草肥，是间可牧羊千蹄。可怜群鹿正走险，或尔剥割衣其皮。啜湩树桦尚有理，穴�插齿吁何为。吾闻中原全盛时，重译解辫朝京师。怀方象胥饬乃事，幻人诡伎何能奇。煌煌烈祖鉴古作，玉斧画地分华夷。羌浑何者宅荥洛，蠕蠕异类方纷披。或为盘瓠孙，或为天狼妻。冠带之国尽狐兔，玉门万里那得知。还君此画双涕洟，愿赋周官王会诗。
西域图
作者：黄文雷
朝代：宋

大哉天地间，品类不可齐。
谁为好事人，貌此县度西。
松花琐碎沙草肥，是间可牧羊千蹄。
可怜群鹿正走险，或尔剥割衣其皮。
啜湩树桦尚有理，穴𩕳插齿吁何为。
吾闻中原全盛时，重译解辫朝京师。
怀方象胥饬乃事，幻人诡伎何能奇。
煌煌烈祖鉴古作，玉斧画地分华夷。
羌浑何者宅荥洛，蠕蠕异类方纷披。
或为盘瓠孙，或为天狼妻。
冠带之国尽狐兔，玉门万里那得知。
还君此画双涕洟，愿赋周官王会诗。
西域圖
作者：黄文雷
朝代：宋

大哉天地間，品類不可齊。
誰爲好事人，貌此縣度西。
松花瑣碎沙草肥，是間可牧羊千蹄。
可憐群鹿正走險，或爾剝割衣其皮。
啜湩樹樺尚有理，穴𩕳插齒吁何爲。
吾聞中原全盛時，重譯解辮朝京師。
懷方象胥飭乃事，幻人詭伎何能奇。
煌煌烈祖鑒古作，玉斧畫地分華夷。
羌渾何者宅滎洛，蠕蠕異類方紛披。
或爲盤瓠孫，或爲天狼妻。
冠带之國盡狐兔，玉門萬里那得知。
還君此畫雙涕洟，願賦周官王會詩。
觀化
作者：黄文雷
朝代：宋

屋角有蜘蛛，結網大如箕。
有來者蜻蜓，飛飛墮其圍。
嗟汝水之生，爬沙自足嬉。
忽然凌空遊，蜂蠆避路馳。
一朝嬰禍羅，羽翼安所施。
蜘蛛雖未出，狼狽已可期。
我欲起救汝，正坐手足疲。
噫吁嚱，悲弗悲，蜘蛛亦有黄雀隨。
百蟲相殘人不管，人兮食人天豈知。
观化
作者：黄文雷
朝代：宋
体裁：古风

屋角有蜘蛛，结网大如箕。有来者蜻蜓，飞飞堕其围。嗟汝水之生，爬沙自足嬉。忽然凌空游，蜂虿避路驰。一朝婴祸罗，羽翼安所施。蜘蛛虽未出，狼狈已可期。我欲起救汝，正坐手足疲。噫吁嚱，悲弗悲，蜘蛛亦有黄雀随。百虫相残人不管，人兮食人天岂知。
讀史感興·其一
作者：黄文雷
朝代：宋

人爲五行精，二氣相循環。
陽明發天秀，隠約超龍蟠。
如何椒蘭芳，苦厄蕭艾繁。
良玉必火浴，利刃因崖刓。
大鈞雖無垠，嶽降亦甚難。
讀史感興·其三
作者：黄文雷
朝代：宋

典午固薄德，南風扇群污。
癡兒各翻覆，血刃起相屠。
老羝作人語，海上生羊魚。
山東二百州，白日棲群胡。
更擅年代足，文皇受乾符。
泰少否則長，豈亦天意歟。
讀史感興·其二
作者：黄文雷
朝代：宋

空山有大木，琅玕葉敷腴。
末至更摧落，豈復潤朽株。
東西四百載，天明拱黄圖。
哀哀李杜死，諸賢亦淪胥。
庸蜀反初燃，大厦終難扶。
長懷追爽鳩，誰復來此居。
讀史感興·其五
作者：黄文雷
朝代：宋

子胡譏神仙，仙人輕薄俗。
軒冕既非榮，刀鋸况多辱。
惟能小萬物，是以超五欲。
棲瓊得輕安，鏤玉記華馥。
一詠太始音，靈芝悟前夙。
小謫未可遺，裁書繫鶴足。
讀史感興·其六
作者：黄文雷
朝代：宋

仙棲固多名，世但知蓬萊。
九州復九州，廣大莫可該。
翩翩牧鶴童，巧笑如嬰孩。
授我紫玄章，歸路玉笛哀。
蒼寒不可覓，但有清風來。
偪仄寧久居，浮生多塵埃。
讀史感興·其四
作者：黄文雷
朝代：宋

斷鰲幾何年，八極儼不動。
當是有樞紐，鐵網絡纖空。
偷兒睨斗柄，赤手掣天棟。
愁殺地上人，覆壓萬古痛。
書生見事淺，十算九不中。
豈徒書生罪，要與六籍共。
读史感兴
作者：黄文雷
朝代：宋

人为五行精，二气相循环。阳明发天秀，隐约超龙蟠。如何椒兰芳，苦厄萧艾繁。良玉必火浴，利刃因崖刓。大钧虽无垠，岳降亦甚难。空山有大木，琅玕叶敷腴。末至更摧落，岂复润朽株。东西四百载，天明拱黄图。哀哀李杜死，诸贤亦沦胥。庸蜀反初燃，大厦终难扶。长怀追爽鸠，谁复来此居。典午固薄德，南风扇群污。痴儿各翻覆，血刃起相屠。老羝作人语，海上生羊鱼。山东二百州，白日栖群胡。更擅年代足，文皇受乾符。泰少否则长，岂亦天意欤。断鳌几何年，八极俨不动。当是有枢纽，铁网络纤空。偷儿睨斗柄，赤手掣天栋。愁杀地上人，覆压万古痛。书生见事浅，十算九不中。岂徒书生罪，要与六籍共。子胡讥神仙，仙人轻薄俗。轩冕既非荣，刀锯况多辱。惟能小万物，是以超五欲。栖琼得轻安，镂玉记华馥。一咏太始音，灵芝悟前夙。小谪未可遗，裁书系鹤足。仙栖固多名，世但知蓬莱。九州复九州，广大莫可该。翩翩牧鹤童，巧笑如婴孩。授我紫玄章，归路玉笛哀。苍寒不可觅，但有清风来。偪仄宁久居，浮生多尘埃。
读史感兴·其一
作者：黄文雷
朝代：宋

人为五行精，二气相循环。阳明发天秀，隐约超龙蟠。如何椒兰芳，苦厄萧艾繁。良玉必火浴，利刃因崖刓。大钧虽无垠，岳降亦甚难。
读史感兴·其一
作者：黄文雷
朝代：宋

人为五行精，二气相循环。
阳明发天秀，隠约超龙蟠。
如何椒兰芳，苦厄萧艾繁。
良玉必火浴，利刃因崖刓。
大钧虽无垠，岳降亦甚难。
读史感兴·其三
作者：黄文雷
朝代：宋

典午固薄德，南风扇群污。痴儿各翻覆，血刃起相屠。老羝作人语，海上生羊鱼。山东二百州，白日栖群胡。更擅年代足，文皇受乾符。泰少否则长，岂亦天意欤。
读史感兴·其三
作者：黄文雷
朝代：宋

典午固薄德，南风扇群污。
痴儿各翻覆，血刃起相屠。
老羝作人语，海上生羊鱼。
山东二百州，白日栖群胡。
更擅年代足，文皇受干符。
泰少否则长，岂亦天意欤。
读史感兴·其二
作者：黄文雷
朝代：宋

空山有大木，琅玕叶敷腴。末至更摧落，岂复润朽株。东西四百载，天明拱黄图。哀哀李杜死，诸贤亦沦胥。庸蜀反初燃，大厦终难扶。长怀追爽鸠，谁复来此居。
读史感兴·其二
作者：黄文雷
朝代：宋

空山有大木，琅玕叶敷腴。
末至更摧落，岂復润朽株。
东西四百载，天明拱黄图。
哀哀李杜死，诸贤亦沦胥。
庸蜀反初燃，大厦终难扶。
长怀追爽鸠，谁復来此居。
读史感兴·其五
作者：黄文雷
朝代：宋

子胡讥神仙，仙人轻薄俗。轩冕既非荣，刀锯况多辱。惟能小万物，是以超五欲。栖琼得轻安，镂玉记华馥。一咏太始音，灵芝悟前夙。小谪未可遗，裁书系鹤足。
读史感兴·其五
作者：黄文雷
朝代：宋

子胡讥神仙，仙人轻薄俗。
轩冕既非荣，刀锯况多辱。
惟能小万物，是以超五欲。
栖琼得轻安，镂玉记华馥。
一咏太始音，灵芝悟前夙。
小谪未可遗，裁书繫鹤足。
读史感兴·其六
作者：黄文雷
朝代：宋

仙栖固多名，世但知蓬莱。九州复九州，广大莫可该。翩翩牧鹤童，巧笑如婴孩。授我紫玄章，归路玉笛哀。苍寒不可觅，但有清风来。偪仄宁久居，浮生多尘埃。
读史感兴·其六
作者：黄文雷
朝代：宋

仙栖固多名，世但知蓬莱。
九州復九州，广大莫可该。
翩翩牧鹤童，巧笑如婴孩。
授我紫玄章，归路玉笛哀。
苍寒不可觅，但有清风来。
偪仄宁久居，浮生多尘埃。
读史感兴·其四
作者：黄文雷
朝代：宋

断鰲几何年，八极俨不动。
当是有枢纽，铁网络纤空。
偷儿睨斗柄，赤手掣天栋。
愁杀地上人，覆压万古痛。
书生见事浅，十算九不中。
岂徒书生罪，要与六籍共。
读史感兴·其四
作者：黄文雷
朝代：宋

断鳌几何年，八极俨不动。当是有枢纽，铁网络纤空。偷儿睨斗柄，赤手掣天栋。愁杀地上人，覆压万古痛。书生见事浅，十算九不中。岂徒书生罪，要与六籍共。
近報·其一
作者：黄文雷
朝代：宋

入春風雨惡情懷，談柄誰資近報來。
比歲時聞通國信，新年又說建行臺。
難言鐵冶飛灰燼，易見銅駝出草萊。
羌筦夜吹梅落盡，倚牆繚亂野花開。
近報·其二
作者：黄文雷
朝代：宋

青青塞草始知春，又見平林棗頰頳。
蛇起天津流枉矢，鳥飛淮甸覆行塵。
漆城按堵寧辭蔭，石馬霑溝會有神。
千古睢陽無處覓，不知臧質是何人。
近报
作者：黄文雷
朝代：宋

入春风雨恶情怀，谈柄谁资近报来。比岁时闻通国信，新年又说建行台。难言铁冶飞灰烬，易见铜驼出草莱。羌筦夜吹梅落尽，倚墙缭乱野花开。青青塞草始知春，又见平林枣颊赪。蛇起天津流枉矢，鸟飞淮甸覆行尘。漆城按堵宁辞荫，石马沾沟会有神。千古睢阳无处觅，不知臧质是何人。
近报·其一
作者：黄文雷
朝代：宋
体裁：七言律诗

入春风雨恶情怀，谈柄谁资近报来。比岁时闻通国信，新年又说建行台。难言铁冶飞灰烬，易见铜驼出草莱。羌筦夜吹梅落尽，倚墙缭乱野花开。
近报·其二
作者：黄文雷
朝代：宋

青青塞草始知春，又见平林枣颊赪。蛇起天津流枉矢，鸟飞淮甸覆行尘。漆城按堵宁辞荫，石马沾沟会有神。千古睢阳无处觅，不知臧质是何人。
近报·其二
作者：黄文雷
朝代：宋

青青塞草始知春，又见平林枣颊頳。
蛇起天津流枉矢，鸟飞淮甸覆行尘。
漆城按堵宁辞荫，石马霑沟会有神。
千古睢阳无处觅，不知臧质是何人。
送故
作者：黄文雷
朝代：宋

履霜着余悲，送故或古风。
幸会草木长，土脉验隠隆。
共惟青鸟仙，倘亦知吾穷。
落日起秀色，军峯在云中。
送故
作者：黄文雷
朝代：宋

履霜著餘悲，送故或古風。
幸會草木長，土脈驗隠隆。
共惟青鳥仙，倘亦知吾窮。
落日起秀色，軍峯在雲中。
送故
作者：黄文雷
朝代：宋

履霜著馀悲，送故或古风。幸会草木长，土脉验隐隆。共惟青鸟仙，倘亦知吾穷。落日起秀色，军峰在云中。
金陵即事
作者：黄文雷
朝代：宋

东庵遗像宿尘埃，追想鸡声午梦回。只与钟山增九鼎，当时何似早归来。千年陈迹故难寻，向北山根识定林。丘壑独来差可意，断无人影古松阴。唐晋诸人骨已磨，龙蟠虎踞自山河。可怜不共羊昙见，奈此秦淮落照何。王谢风流自一时，长干古巷记乌衣。寻常百姓几番换，那有当年燕子飞。
金陵即事·其一
作者：黄文雷
朝代：宋
体裁：七言绝句

东庵遗像宿尘埃，追想鸡声午梦回。只与钟山增九鼎，当时何似早归来。
金陵即事·其一
作者：黄文雷
朝代：宋

東庵遺像宿塵埃，追想雞聲午夢回。
只與鍾山增九鼎，當時何似早歸來。
金陵即事·其三
作者：黄文雷
朝代：宋

唐晉諸人骨已磨，龍蟠虎踞自山河。
可憐不共羊曇見，奈此秦淮落照何。
金陵即事·其三
作者：黄文雷
朝代：宋
体裁：七言绝句

唐晋诸人骨已磨，龙蟠虎踞自山河。可怜不共羊昙见，奈此秦淮落照何。
金陵即事·其二
作者：黄文雷
朝代：宋
体裁：七言绝句

千年陈迹故难寻，向北山根识定林。丘壑独来差可意，断无人影古松阴。
金陵即事·其二
作者：黄文雷
朝代：宋

千年陳迹故難尋，向北山根識定林。
丘壑獨來差可意，斷無人影古松陰。
金陵即事·其四
作者：黄文雷
朝代：宋

王謝風流自一時，長干古巷記烏衣。
尋常百姓幾番換，那有當年燕子飛。
金陵即事·其四
作者：黄文雷
朝代：宋
体裁：七言绝句

王谢风流自一时，长干古巷记乌衣。寻常百姓几番换，那有当年燕子飞。
錢氏故園·其一
作者：黄文雷
朝代：宋

幾年聞此好名圍，平地黔巫翠掃天。
蕭岸半摧林影暗，亂螢閒自點湖烟。
錢氏故園·其二
作者：黄文雷
朝代：宋

中興次輔巧玲瓏，尚带承平艮嶽風。
一朵慶雲飛不去，遊人眼冷夕陽中。
钱氏故园
作者：黄文雷
朝代：宋

几年闻此好名围，平地黔巫翠扫天。萧岸半摧林影暗，乱萤閒自点湖烟。中兴次辅巧玲珑，尚带承平艮岳风。一朵庆云飞不去，游人眼冷夕阳中。
钱氏故园·其一
作者：黄文雷
朝代：宋
体裁：七言绝句

几年闻此好名围，平地黔巫翠扫天。萧岸半摧林影暗，乱萤閒自点湖烟。
钱氏故园·其二
作者：黄文雷
朝代：宋
体裁：七言绝句

中兴次辅巧玲珑，尚带承平艮岳风。一朵庆云飞不去，游人眼冷夕阳中。
長歌行
作者：黄文雷
朝代：宋

君不見遊塵着空生九州，人其中間懸兩眸。
楊花化萍無根蒂，風消水長東西流。
紅南下濕人易老，過盡歲年還草草。
長留白日照人間，榆柳浮生轉枯槁。
毬紋带繞千花黄，青娥攢眉眉細長。
莫言一尊千萬壽，乃翁身命屬渠手。
長安城中鬼笑人，水底紙錢能不朽。
今人不見古人心，古人不見今人事。
天上若無長生人，即是古人都盡死。
金鳬銀雁滿江湖，神光夜夜開黄壚。
年經月緯三百卷，平生欲作何人書。
古人去去留不得，我些古人三太息。
今人莫詫山石牢，更後十年人不識。
长歌行
作者：黄文雷
朝代：宋

君不见游尘着空生九州，人其中间悬两眸。
杨花化萍无根蒂，风消水长东西流。
红南下湿人易老，过尽岁年还草草。
长留白日照人间，榆柳浮生转枯槁。
扑纹带绕千花黄，青娥攒眉眉细长。
莫言一尊千万寿，乃翁身命属渠手。
长安城中鬼笑人，水底纸钱能不朽。
今人不见古人心，古人不见今人事。
天上若无长生人，即是古人都尽死。
金凫银雁满江湖，神光夜夜开黄垆。
年经月纬三百卷，平生欲作何人书。
古人去去留不得，我些古人三太息。
今人莫诧山石近视眼，更后十年人不识。
长歌行
作者：黄文雷
朝代：宋

君不见游尘着空生九州，人其中间悬两眸。杨花化萍无根蒂，风消水长东西流。红南下湿人易老，过尽岁年还草草。长留白日照人间，榆柳浮生转枯槁。毬纹带绕千花黄，青娥攒眉眉细长。莫言一尊千万寿，乃翁身命属渠手。长安城中鬼笑人，水底纸钱能不朽。今人不见古人心，古人不见今人事。天上若无长生人，即是古人都尽死。金凫银雁满江湖，神光夜夜开黄垆。年经月纬三百卷，平生欲作何人书。古人去去留不得，我些古人三太息。今人莫诧山石牢，更后十年人不识。
长歌行
作者：黄文雷
朝代：宋

君不见游尘着空生九州，人其中间悬两眸。
杨花化萍无根蒂，风消水长东西流。
红南下湿人易老，过尽岁年还草草。
长留白日照人间，榆柳浮生转枯槁。
毬纹带绕千花黄，青娥攒眉眉细长。
莫言一尊千万寿，乃翁身命属渠手。
长安城中鬼笑人，水底纸钱能不朽。
今人不见古人心，古人不见今人事。
天上若无长生人，即是古人都尽死。
金鳬银雁满江湖，神光夜夜开黄垆。
年经月纬三百卷，平生欲作何人书。
古人去去留不得，我些古人三太息。
今人莫诧山石牢，更后十年人不识。
題醉僧圖
作者：黄文雷
朝代：宋

僧之飲酒，地獄咫尺。
此僧飲酒，天龍辟易。
僧之飲酒，背面扺諱。
此僧飲酒，口角觱沸。
披毛带角即不理，倒階卧路而已矣。
一生般若幾杯湯，箇是逃禪真法子。
不憂兜率不着渠，只憂兜率無酒酤。
臨行自謗不羞耻，至今留與人畫圖。
畫圖得龍眠，畫形兼畫意。
君看阿堵中，如如元不死。
是卧是死誰得知，手中尚記携鴟夷。
翻河倒海不救渴，安得餘瀝流於斯。
我觀此僧面孔真滑稽，醉中定解草聖并賦詩。
當其幕天席地時，惜無人以筆墨隨。
紛紛散聖今何爲，頼有一醉留其奇。
君不見夜雨閉門難學柳下惠，又不見背水置陣古來惟有韓將軍。
题醉僧图
作者：黄文雷
朝代：宋

僧之饮酒，地狱咫尺。
此僧饮酒，天龙辟易。
僧之饮酒，背面扺讳。
此僧饮酒，口角觱沸。
披毛带角即不理，倒阶卧路而已矣。
一生般若几杯汤，箇是逃禅真法子。
不忧兜率不着渠，只忧兜率无酒酤。
临行自谤不羞耻，至今留与人画图。
画图得龙眠，画形兼画意。
君看阿堵中，如如元不死。
是卧是死谁得知，手中尚记携鸱夷。
翻河倒海不救渴，安得余沥流于斯。
我观此僧面孔真滑稽，醉中定解草圣并赋诗。
当其幕天席地时，惜无人以笔墨随。
纷纷散圣今何为，頼有一醉留其奇。
君不见夜雨闭门难学柳下惠，又不见背水置阵古来惟有韩将军。
题醉僧图
作者：黄文雷
朝代：宋

僧之饮酒，地狱咫尺。此僧饮酒，天龙辟易。僧之饮酒，背面抵讳。此僧饮酒，口角觱沸。披毛带角即不理，倒阶卧路而已矣。一生般若几杯汤，个是逃禅真法子。不忧兜率不着渠，只忧兜率无酒酤。临行自谤不羞耻，至今留与人画图。画图得龙眠，画形兼画意。君看阿堵中，如如元不死。是卧是死谁得知，手中尚记携鸱夷。翻河倒海不救渴，安得馀沥流于斯。我观此僧面孔真滑稽，醉中定解草圣并赋诗。当其幕天席地时，惜无人以笔墨随。纷纷散圣今何为，赖有一醉留其奇。君不见夜雨闭门难学柳下惠，又不见背水置阵古来惟有韩将军。
送蒋时举归养
作者：黄无悔
朝代：宋

秋风起兮白云飞，南国远兮心欲归。归心切兮亲庭闱，复相见兮在何时。
送蒋时举归养
作者：黄无悔
朝代：宋

秋风起兮白云飞，南国远兮心欲归。
归心切兮亲庭闱，復相见兮在何时。
浣溪沙·雨歇花梢月正明
作者：黄时龙
朝代：宋
体裁：词

雨歇花梢月正明。映帘人静绣灯昏。鸳鸯成字便停针。笑启玉奁明酒晕，缓寻金叶熨香心。一春情绪此时深。
虞美人·卷帘人出身如燕
作者：黄时龙
朝代：宋
体裁：词

卷帘人出身如燕。烛底粉妆明艳。羯鼓初催按六么。无限春娇都上、舞裙腰。画堂深窈亲曾见。宛转楚波如怨。小立花心曲未终。一把柳丝无力、倚东风。
雨中花令
作者：黄时龙
朝代：宋
体裁：词

十四弦声犹未断。星月上、西墙一半。却手休弹，含情微妒，报道春宵短。银烛纱笼须早办。不住地、金蕉催劝。别院人归，小窗灯静，自把花枝看。
卖花声·其二·忆旧
作者：黄昇
朝代：宋
体裁：词

秋色满层霄。剪剪寒飙。一襟残照两无聊。数尽归鸦人不见，落木萧萧。往事欲魂消。梦想风标。春江绿涨水平桥。侧帽停鞭沽酒处，柳软莺娇。
卖花声·莺蝶太匆匆
作者：黄昇
朝代：宋
体裁：词

莺蝶太匆匆。恼杀衰翁。牡丹开尽状元红。俯仰之间增感慨，花事成空。
垂柳绿阴中。粉絮蒙蒙。多情多病转疏慵。不是东风孤负我，我负东风。
南乡子·冬夜
作者：黄昇
朝代：宋
体裁：词

万籁寂无声，衾铁稜稜近五更。香断灯昏吟未稳，悽清。只有霜华伴月明。
应是夜寒凝，恼得梅花睡不成。我念梅花花念我，关情。起看清冰满玉瓶。
南歌子·丁酉清明
作者：黄昇
朝代：宋
体裁：词

天上传新火，人间试夹衣。定巢新燕觅香泥。不为绣帘朱户、说相思。侧帽吹飞絮，凭栏送落晖。粉痕销淡锦书稀。怕见山南山北、子规啼。
感皇恩（送饶溪嘉游浙）
作者：黄昇
朝代：宋
体裁：词

骑鹤上扬州，腰缠十万。拈起诗人旧公案。看山看水，此去胜游须遍。烦君收拾取，归吟卷。少日风流，暮年萧散。佳处何妨小留款。沙河塘上，落日绣帘争卷。也须拂拭起，看花眼。
游金精山
作者：黄昇
朝代：宋

曳履江城北，逍遥訪仙鄉。
掃却千里恨，愛此六月凉。
雲根埋宿雨，木末酣斜陽。
峭崖列巖竇，老樹攀穹蒼。
地坼三關暗，天開一隙光。
青霄麗太白，應此金之芒。
雙桃幾日熟，冷笑癡吳王。
洞開人已去，剛風舞霓裳。
仙凡本相近，此理自可量。
學詩未學仙，凡骨生慚惶。
游金精山
作者：黄昇
朝代：宋
体裁：古风

曳履江城北，逍遥访仙乡。扫却千里恨，爱此六月凉。云根埋宿雨，木末酣斜阳。峭崖列岩窦，老树攀穹苍。地坼三关暗，天开一隙光。青霄丽太白，应此金之芒。双桃几日熟，冷笑痴吴王。洞开人已去，刚风舞霓裳。仙凡本相近，此理自可量。学诗未学仙，凡骨生惭惶。
萍乡道中
作者：黄昇
朝代：宋

路入萍乡信马行，野花香好不知名。
官卑无补公家事，时向田间问耦耕。
萍鄉道中
作者：黄昇
朝代：宋

路入萍鄉信馬行，野花香好不知名。
官卑無補公家事，時向田間問耦耕。
行香子（梅）
作者：黄昇
朝代：宋
体裁：词

寒意方浓。暖信才通。是晴阳、暗拆花封。冰霜作骨，玉雪为容。看体清癯，香淡伫，影朦胧。孤城小驿，断角残钟。又无边、散与春风。芳心一点，幽恨千重。任雪霏霏，云漠漠，月溶溶。
西河（已亥秋作）
作者：黄昇
朝代：宋
体裁：词

天似洗。残秋未有寒意。何人短笛弄西风，数声壮伟。倚栏感慨展双眸，离离烟树如荠。
少年事，成梦里。客愁付与流水。笔床荼具老空山，未妨肆志。世间富贵要时贤，深居宜有馀味。
大江东去日西坠。想悠悠千古兴废。此地阅人多矣。且挥弦寄兴、氛埃之外。目送蜚鸿归天际。
酹江月·夜凉
作者：黄昇
朝代：宋
体裁：词

西风解事，为人间、洗尽三庚烦暑。一枕新凉宜客梦，飞入藕花深处。冰雪襟怀，琉璃世界，夜气清如许。刬然长啸，起来秋满庭户。
应笑楚客才高，兰成愁悴，遗恨传千古。作赋吟诗空自好，不直一杯秋露。淡月阑干，微云河汉，耿耿天催曙。此情谁会，梧桐叶上疏雨。
鹊桥仙·青林雨歇
作者：黄昇
朝代：宋
体裁：词

青林雨歇，珠帘风细，人在绿阴庭院。夜来能有几多寒，已瘦了、梨花一半。宝钗无据，玉琴难托，合造一襟幽怨。云窗雾阁事茫茫，试与问、杏梁双燕。
絕句
作者：黄春伯
朝代：宋

半篙春水一蓑烟，抱月懷中枕斗眠。
說與時人休問我，英雄回首即神仙。
絕句
作者：黄春伯
朝代：宋

半篙春水一蓑烟，抱月懷中枕斗眠。
說與時人休問我，英雄迴首即神仙。
绝句
作者：黄春伯
朝代：宋
体裁：七言绝句

半篙春水一蓑烟，抱月怀中枕斗眠。说与时人休问我，英雄回首即神仙。
绝句
作者：黄春伯
朝代：宋

半篙春水一蓑烟，抱月怀中枕斗眠。
说与时人休问我，英雄迴首即神仙。
訪白玉蟾值其出題壁
作者：黄春伯
朝代：宋

怪訪怪，怪不在。
茅君山，來相待。
访白玉蟾值其出题壁
作者：黄春伯
朝代：宋
体裁：古风

怪访怪，怪不在。茅君山，来相待。
剑池
作者：黄昭
朝代：宋

一剑已飞去，千年池尚存。浮图入云表，古寺倚山根。虎踞石形险，龙潜水气昏。阖闾成底事，遗恨满乾坤。
剑池
作者：黄昭
朝代：宋

一剑已飞去，千年池尚存。
浮图入云表，古寺倚山根。
虎踞石形险，龙潜水气昏。
阖闾成底事，遗恨满干坤。
劍池
作者：黄昭
朝代：宋

一劍已飛去，千年池尚存。
浮圖入雲表，古寺倚山根。
虎踞石形險，龍潛水氣昏。
闔閭成底事，遺恨滿乾坤。
寄李先生
作者：黄晞
朝代：宋

久不見泰伯，中心頻損和。
近聞束書卷，更卜好山阿。
學古成儒癖，敦風蕩俗訛。
周公法已矣，原憲事如何。
母老祿未及，身閑鬢不皤。
新文海裔播，舊業釣竿拖。
寧戚歌寧發，麻姑使屢過。
時人一握小，吾道片雲多。
友弟俱游宦，池樊自摭莎。
聞猿詩興逸，敲戶酒徒羅。
鄉里名光也，朝廷禮後麽。
年來魚信至，怪我客蹉跎。
寄李先生
作者：黄晞
朝代：宋
体裁：五言排律

久不见泰伯，中心频损和。近闻束书卷，更卜好山阿。学古成儒癖，敦风荡俗讹。周公法已矣，原宪事如何。母老禄未及，身闲鬓不皤。新文海裔播，旧业钓竿拖。宁戚歌宁发，麻姑使屡过。时人一握小，吾道片云多。友弟俱游宦，池樊自摭莎。闻猿诗兴逸，敲户酒徒罗。乡里名光也，朝廷礼后么。年来鱼信至，怪我客蹉跎。
詩一首
作者：黄晞
朝代：宋

福唐太守天下才，好事求奇竭中楮。
有時勸我靜祛懷，到處尋幽閑笑侶。
一朝薏苡足人疑，萬里珠璣同夢睹。
樹墓休提孤劍鐞，星垣忽見清絃古。
好物終難寂寞留，高門即是從容所。
幾年何地各分飛，此地當歌忽胥遇。
還記當頭灑淚人，同是從前舊承顧。
中郎一見厚難忘，柯亭有竹君知否。
诗一首
作者：黄晞
朝代：宋

福唐太守天下才，好事求奇竭中楮。有时劝我静祛怀，到处寻幽闲笑侣。一朝薏苡足人疑，万里珠玑同梦睹。树墓休提孤剑耨，星垣忽见清弦古。好物终难寂寞留，高门即是从容所。几年何地各分飞，此地当歌忽胥遇。还记当头洒泪人，同是从前旧承顾。中郎一见厚难忘，柯亭有竹君知否。
诗一首
作者：黄晞
朝代：宋

福唐太守天下才，好事求奇竭中楮。
有时劝我静祛怀，到处寻幽闲笑侣。
一朝薏苡足人疑，万里珠玑同梦睹。
树墓休提孤剑鐞，星垣忽见清絃古。
好物终难寂寞留，高门即是从容所。
几年何地各分飞，此地当歌忽胥遇。
还记当头洒泪人，同是从前旧承顾。
中郎一见厚难忘，柯亭有竹君知否。
句
作者：黄晦叔
朝代：宋

大安妇翁舍，时来枕流眠。
句
作者：黄晦叔
朝代：宋

大安婦翁舍，時來枕流眠。